Μονς Σέλμερλοβ - Βικιπαίδεια\nMarie Serneholt (2008, 2011) και Ciara Janson (2016)\nκαι Μπιργκίτα Σαχλέν\nΟ Μονς Σέλμερλοβ (σουηδικά: Måns Petter Albert Sahlén Zelmerlöw, 13 Ιουνίου 1986) είναι Σουηδός τραγουδιστής, τηλεοπτικός παρουσιαστής, μοντέλο και ηθοποιός.\nΈλαβε μέρος στο Idol 2005, τερματίζοντας 5ος, κέρδισε την πρώτη σεζόν του Let's Dance, και έγινε hit το τραγούδι που έγραψε το 2007 "Cara Mia," που το τραγούδι ήταν η συμμετοχή του για το Melodifestivalen της ίδιας χρονιάς. Ο Ζέλμερλοβ ήταν ο παρουσιαστής του Allsång på Skansen από το 2011 μέχρι το 2013. Πήρε μέρος στο Melodifestivalen το 2007, το 2009 και κέρδισε το 2015.\nΕκπροσώπησε τη Σουηδία στη Eurovision του 2015 με το τραγούδι "Heroes", και κέρδισε με 365 βαθμούς, το τρίτο μεγαλύτερο σκόρ στην ιστορία του διαγωνισμού.Επίσης ο Ζελμερλοβ έχει επιλεχθεί να παρουσιασει την Eurovision 2016 (η οποία θα διεξαχθεί στην Στοκχόλμη) μαζί με την γνωστή τηλεπαρουσιάστρια Πέτρα Μίαντε.\nΓεννημένος στη Λουντ, ο Μονς Ζέλμερλοβ είναι γιός της Μπιργκίτα Σαχλέν, καθηγήτρια στο Πανεπιστήμιο της Λουντ, και του Σβέν - Ολόβ Ζέλμερλοβ, χειρούργου. Ο Ζέλμερλοβ σπούδασε μουσική στο Λύκειο της Λουντ και ήταν μέλος της σχολικής χορωδίας. Το 2002 έπαιξε ένα από τα αδέλφια στο μιούζικαλ Joseph and the Amazing Technicolor Dreamcoat στο Slagthuset του Μάλμε.\nΟ Ζέλμερλοβ έγινε γνωστός το 2005 όταν πήρε μέρος στο Σουηδικό Idol 2005, που αναμεταδώθηκε από το Σουηδικό TV4. Τερμάτισε στην πέμπτη θέση, αποχωρώντας στις 11 Νοεμβρίου, μετά απο οκτώ εβδομάδες του σόου.\nΟ Ζέλμερλοβ έλαβε μέρος στην πρώτη σεζόν του Let's Dance το 2006, με παρτενέρ τη Μαρία Κάρλσον, και τερμάτησε στην πρώτη θέση με ανταγωνιστή την τραγουδίστρια Anna Book.\nΤον ιδιο χρόνο, εμφανίστηκε στη Σουηδική εκδοχή του μιούζικαλ Grease, παίζοντας τον ηγετικό ρόλο του Danny Zuko. Έτσι, ο Ζέλμερλοβ υπέγραψε ένα δισκογραφικό συμβόλαιο για να παρουσιάσει ένα σόλο άλμπουμ με την M&L Records, ένα τμήμα της Σουηδικής Warner Music.\nΟ Ζέλμερλοου το 2009\nΤο Νοέμβρη του 2006 ανακοινώθηκε ότι ο Ζέλμερλοβ θα λάβει μέρος στο Melodifestivalen 2007, το Σουηδικό εθνικό τελικό για τη Eurovision του 2007 στο Ελσίνκι. Συμμετείχε με το τραγούδι "Cara Mia" στον τρίτο ημιτελικό στις 17 Φεβρουαρίου 2007 στο Ορνσκόλντσβικ, και προκρίθηκε στον τελικό, που έλαβε μέρος στις 10 Μαρτίου στο Ericsson Globe στη Στοκχόλμη. Τερμάτισε τρίτος, πίσω από τους νικητές The Ark και τον Andreas Johnson ο οποίος τερμάτισε δεύτερος. Το "Cara Mia" παρουσιάστηκε σαν σίνγκλ στο νέο άλμπουμ του Ζέλμερλοβ, το Stand by For.... Το άλμπουμ άγγιξε το νούμερο 1 στη Σουηδία και έγινε πλατινένιο από την IFPI. Τέσσερα σίνγκλ παρουσιάστηκαν από το άλμπουμ, από τα οποία έφτασαν στο top 50 της Σουηδίας. Το Stand by For... παρουσιάστηκε και στην Πολωνία το Σεπτέμβριο του 2007.\nΣτις 5 Οκτωβρίου του 2007, ο Ζέλμερλοβ ήταν ο παρουσιαστής του Lilla Melodifestivalen στο SVT. Συμμετείχε επίσης στη μουσική εκδοχή του Footloose, παίζοντας τον Tommy. Το μιούζικαλ παρουσιάστηκε στο Γκέτεμπορκ και στη Στοκχόλμη. Το 2008, συμμετείχε στο Diggiloo tour, μαζί με τους τραγουδιστές Lasse Holm, Linda Bengtzing, Lotta Engberg, Thomas Pettersson, Molly Sandén και Nanne Grönvall.\nΣτις 18 Νοεμβρίου του 2008, ανακοινώθηκε ότι ο Ζέλμερλοβ θα συμμετέχει ξανά στο Melodifestivalen, αυτή τη φορά με το τραγούδι "Hope & Glory". Στο Melodifestivalen 2009 και άλλοι διάσημοι ή παλιότεροι Σουηδοί τραγουδιστές , όπως οι Sarah Dawn Finer, Sofia, BWO και Amy Diamond. Πήρε μέρος στον δεύτερο ημιτελικό στις 14 Φεβρουαρίου 2009 και προκρίθηκε στον τελικό στις 14 Μαρτίου στο Ericsson Globe. Το "Hope & Glory" τερμάτισε τέταρτο, αν και έλαβε τους περισσότερους βαθμούς από την κριτική επιτροπή.\nΤο 2008, ο Ζέλμερλοβ γύρισε στο στούντιο για να ετοιμάσει το δεύτερο σόλο άλμπουμ του, το MZW, που παρουσιάστηκε τον Μάρτιο του 2009. Το άλμπουμ του, έγινε χρυσό από την IFPI και έφτασε το νούμερο 1 στα charts. Το άλμπουμ παρουσιάστηκε επίσης στην Πολωνία. Το 2009 έκανε ένα καλοκαιρινό tour άπο τραγούδια και των δύο άλμπουμ του.\nΟ Ζέλμερλοου στο Götgatan στη Στοκχόλμη το 2010.\nΣτις 10 Νοεμβρίου του 2009, ανακοινώθηκε οτι ο Ζέλμερλοβ θα παρουσιάσει το Melodifestivalen 2010, μαζί με τον Dolph Lundgren και την Christine Meltzer. Παρουσίασε τον πρώτο ημιτελικό και τον τελικό με τους Lundgren και Meltzer και τους υπόλοιπους ημιτελικούς μόνο με την Meltzer. Στην τελετή έναρξης του Second Chance round (ημιτελικός του Melodifestivalen), παρουσίασε ένα τραγούδι των Duran Duran, το "A View to a Kill", και στον τελικό τραγούδησε το "Eye of the Tiger" του συγκροτήματος Survivor με τους υπόλοιπους παρουσιαστές. Έπαιξε το ρόλο του Ρομέο, στο μιούζικαλ Ρωμαίος και Ιουλιέτα και επίσης εμφανίστηκε ως guest στο τάλεντ σόου Jakten på Julia του SVT, όπου βρήκε την Ιουλιέτα του μετά τη νίκη του ρόλου από την Lisette Pagler. Το μιούζικαλ έκανε πρεμιέρα το Δεκέμβριο στο Göta Lejon.\nΤον Ιανουάριο του 2011 ανακοινώθηκε ότι ο Ζέλμερλοβ θα είναι ο νέος παρουσιαστής (αντί για τον Anders Lundin) του σόου Allsång på Skansen. Επίσης, παρουσίασε το σόου το 2012.\nΤο Μάρτιο του 2013, ο Ζέλμερλοβ ανακοίνωσε τα πλάνα για το νέο του άλμπουμ, Barcelona Sessions, με το νέο σίνγκλ "Broken Parts". Παρουσίασε επίσης ένα νέο του τραγούδι, το "Run For Your Life". Το Σεπτέμβριο του 2013, ο Ζέλμερλοβ παρουσίασε το δεύτερο σίνγκλ από το νέο άλμπουμ, το "Beautiful Life", και παρουσίασε και άλλο τραγούδι από το άλμπουμ του, το "Parallels". Το άλμπουμ κυκλοφόρησε στις 5 Φεβρουαρίου 2014, πρίν από το "Run For Your Life".\nΤο καλοκαίρι του 2013, όταν ο Ζέλμερλοβ παρουσίαζε το σόου Allsång på Skansen στο SVT, ανακοίνωσε την αποχώρηση του από το σόου στο τελευταίο πρόγραμμα στις 13 Αυγούστου. Η τραγουδίστρια Petra Marklund, τον αντικατέστησε.\nΟ Ζέλμερλοβ συμμετείχε στο Melodifestivalen 2013 σαν τραγουδοποιός, όπου έγραψε το τραγούδι "Hello Goodbye" των Erik Segerstedt και Tone Damli. Το τραγούδι προκρίθηκε στο second-chance round. Στις αρχές του 2013, είχε ηγετικό ρόλο στη νέα εκδοχή του Σουηδικού μιούζικαλ I Spök μαζί με τους Loa Falkman, Sussie Eriksson και Lena Philipsson.\nΟ Ζέλμερλοου στη Eurovision του 2015.\nΟ Ζέλμερλοβ συμμετείχε στο Melodifestivalen 2015 με το τραγούδι "Heroes", όπου σκόραρε 288 βαθμούς και κέρδισε τον τελικό. Στο Melodifestivalen 2015, ήταν ο στιχουργός του τραγουδιού "Det rår vi inte för" από τον Behrang Miri, όπου προκρίθηκε στο second-chance round.\nΣτις 11 Μαΐου 2015, ο Ζέλμερλοβ αποκάλυψε το εξώφυλλο και την σειρά τραγουδιών του τέταρτου άλμπουμ του Perfectly Damaged όπου θα παρουσιαστεί στις 5 Ιουνίου 2015.\nΣτις 17 Μαΐου, ο Ζέλμερλοβ εκτέλεσε το τραγούδι "Heroes" στο Βελιγράδι κατά τη διάρκεια του πρώτου ζωντανού σόου του X Factor Adria.\nΜέχρι τον τελικό της Eurovision του 2015, ο Ζέλμερλοβ είχε προβλεφθεί σαν νικητής από σχεδόν όλες τις στοιχηματικές εταιρίες. Ο Ζέλμερλοβ συμμετείχε στο δεύτερο ημιτελικό στις 21 Μαΐου, όπου τερμάτισε πρώτος και προκρίθηκε για τον τελικό. Τελικά, ο Ζέλμερλον κέρδισε τη Eurovision του 2015, όπου σκόραρε 365 βαθμούς, κάνοντας έτσι το τραγούδι του "Heroes", το τρίτο ψηλότερα βαθμολογημένο τραγούδι του διαγωνισμού και να φέρει τον Διαγωνισμό Τραγουδιού Eurovision στην Σουηδία για έκτη φορά στην ιστορία του θεσμού. Μετά από ένα χρονικό διάστημα ο Ζέλμερλοβ ηταν μέσα στους υποψηφίους παρουσιαστές για την Eurovision 2016 που θα διεξαχθεί στην Στοκχόλμη.Αργότερα,η Σουηδική τηλεόραση (SVT4 Sverige) ανακοίνωσε πως ο Ζελμερλοβ ήταν αυτός που θα παρουσίαζε την Eurovision 2016 μαζί με την Σουηδή τηλεπαρουσιάστρια Πέτρα Μέντε.\nΟ Ζέλμερλοου έχει μια μικρότερη αδελφή. Λατρεύει το ποδόσφαιρο, το τέννις και το γκολφ. Από το 2008 μέχρι το 2011, είχε σχέση με τη Σουηδή τραγουδίστρια και μοντέλο Marie Serneholt, πρώην μέλος του σουηδικού ποπ συγκροτήματος A-Teens.\nΣτις 26 Δεκεμβρίου 2004, ο Ζέλμερλοου και η οικογένεια του επιβίωσαν από το σεισμό του Ινδικού Ωκεανού όταν ήταν σε διακοπές στο Khao Lak της Ταϊλάνδης.\nΤο Μάρτιο του 2014, όταν ήταν guest σε Σουηδική εκπομπή μαγειρικής, ο Ζέλμερλοου ανέφερε για αυτόν προσωπικά, η ομοφυλοφιλία είναι μια "βιολογική απόκλιση". Αργότερα απολογούταν επανειλημμένα για τις παρατηρήσεις του και εξήγησε ότι ήταν μια κακή επικοινωνία. Ένα χρόνο πρίν τη νίκη του στο Melodifestivalen, το περιστατικό τέθηκε υπό διεθνή έλεγχο των μέσων ενημέρωσης, με αποτέλεσμα τα μέλη των ομοφυλόφιλων και τα μέσα ενημέρωσης της Eurovision και της Σουηδίας, να έρθουν στην άμυνα του Ζέλμερλοου.\nΑνακτήθηκε από "https://el.wikipedia.org/w/index.php?title=Μονς_Σέλμερλοβ&oldid=7281532"\nΤελευταία τροποποίηση 23:00, 2 Νοεμβρίου 2018.


Περού: Πέθανε ο Αμπιμαέλ Γκουσμάν, ιδρυτής της οργάνωσης «Φωτεινό Μονοπάτι» - Ατέχνως\nΒρίσκεστε:Ατέχνως»Πολιτική»Διεθνή»Περού: Πέθανε ο Αμπιμαέλ Γκουσμάν, ιδρυτής της οργάνωσης «Φωτεινό Μονοπάτι»\nΑπό atexnos2019 atexnos2019 στο Σεπ 12, 2021 Διεθνή\nΠέθανε σε ηλικία 86 ετών ο Αμπιμαέλ Γκουσμάν, ιδρυτής της αντάρτικης οργάνωσης «Φωτεινό Μονοπάτι».\nΓνωστός και ως «Γκονσάλο», ο Γκουσμάν είχε μαοϊκές ιδεολογικές επιρροές και πριν την πολιτική του δράση εργάστηκε ως καθηγητής στο Πανεπιστήμιο Σαν Κριστομπάλ.\nΤο 1969 ίδρυσε το Κομμουνιστικό Κόμμα Περού, που έλαβε το όνομα «Φωτεινό Μονοπάτι» για να διαχωρίζεται από το ήδη υπάρχον, επίσημο Κομμουνιστικό Κόμμα. Ένα εκ των βασικών χαρακτηριστικών της πολιτικής διαδρομής του Αμπ. Γκουσμάν ήταν, μεταξύ άλλων, η καλλιέργεια προσωπολατρείας και μιας σειράς θεωριών που απομακρύνονταν από την κοσμοθεωρία του μαρξισμού-λενινισμού.\nΤο 1980 ο Γκουσμάν και το κίνημα του ενεπλάκησαν σε μια μακροχρόνια και αιματηρή ένοπλη διαμάχη με το αστικό κράτος του Περού, ενώ η κυβέρνηση της χώρας συμπεριέλαβε το «Φωτεινό Μονοπάτι» σε λίστα τρομοκρατικών οργανώσεων.\nΤο 1992 ο Γκουσμάν συνελήφθη και φυλακίστηκε.\nΑμπιμαέλ Γκουσμάν Περού Φωτεινό Μονοπάτι\nΠροηγούμενη δημοσίευση Πέθανε ο «Εθνικάρας» Γιάννης Μαντζουράνης\nΕπόμενη δημοσίευση 85η ΔΕΘ-Συνέντευξη Μητσοτάκη: Πάση θυσία ματωμένη «ανάπτυξη» για τα κέρδη των μονοπωλίων σε βάρος των δικαιωμάτων του λαού


mushroom's world: Ιουνίου 2011\nΑυτή τη στιγμή κάτι εξαιρετικά ασυνήθιστο συμβαίνει σε μια γειτονιά κάπου στην Α. Τούμπα. Δεν θα μπορούσα να φανταστώ ένα βράδυ Πέμπτης σαν κι' αυτό. Επικρατεί μια ανησυχία λες και κάτι πρόκειτε να συμβεί.\nΙσως να φταίει και ο καριόλης ο Μέρφυ -μιας και εγώ δεν μπορώ να το γλεντήσω σήμερα λογω διαβάσματος.\nΑς τα πάρουμε απο την αρχή...\nΟ μεγάλος σαματάς γίνετε στο τέλος του δρόμου (περίπου 4-5 σπίτια πιο κάτω) όπου μια μεγάλη -οπως τους ακούω- παρέα γλεντάει για κάποιον άγνωστο σε μένα λόγο. Στην διαπασών παίζουν άσματα της Χρύσπας, του Γονίδη και λοιπών λαϊκών καλλιτεχνών. Μάλιστα πριν απο λίγα λεπτά ξεκίνησε και το σπάσιμο πιάτων/ποτηριών. Αυτός ήταν και ο λόγος που με απέσπασε απο το διάβασμα και βγήκα στο μπαλκόνι να δω τι συμβαίνει. Αλλά το φαινόμενο ήταν γενικό.\nΑπέναντι, στη γωνία, μια φοιτητοπαρέα αράζει και πίνει μπυρόνια τσιμπολογόντας κάτι και συζητώντας για διάφορα θέματα που δεν μπορώ να ακούσω καθαρά.\nΤα κλασικά πιτσιρίκια της γειτονιάς (η νέα γενιά!!) συζητούν κι αυτά αρκετα φωναχτά για: μπάλα, γκόμενες, καθηγητές, παιχνίδια, κλπ... Κάποιος έχει κάνει πράξη το τραγούδι "το καλύτερο μπεγλέρι είναι τα κλειδιά στο χέρι" και μπορώ να πω οτι είναι αρκετά εκνευριστικό.\nΣτην απένταντι πολυκατοικία, στον δεύτερο πατέρας και κόρη απολαμβάνουν ένα τσιγαράκι στο μπαλκόνι και μου δίνουν μια πολύ όμορφη εικόνα με τις κάφτρες τους έτσι όπως παίρνουν φωτιά για 1 δευτερόλεπτο και μετά ξανασιγοκαίνε.\nΑκριβώς απο πάνω η υπερ-σέξυ μάνα, φορώντας κλασικα το φουλ αποκαλυπτικο ροζ σορτσακι ύπνου, παιχνιδιαρίζει με τον 3χρονο (?) γιο της και εγώ αναρωτιέμαι πως και έτσι το σκασμένο δεν κοιμάται τέτοια ώρα.\nΑκριβώς δίπλα, ο Ν. κατάφερε μετά απο πολλές διαβουλεύσεις να βάλει τα παιδιά του για ύπνο και αράζει μπροστά στην οθόνη του laptop του. Μπορεί να blogάρει κι αυτός όπως και γω... Ποιός ξέρει;\nΟλα αυτά λοιπόν, λαμβάνουν μέρος στη -κατα τ'άλλα- ήσυχη γειτονιά μου γύρω στις 12 τα μεσάνυχτα.\nΕΝΑ πράγμα μόνο είναι σίγουρο. Οτι η κυρα Αμαλία κοιμάται του καλού καιρού, γιατί αν δεν κοιμόταν δεν θα επέτρεπε τίποτα απ'όλα αυτά να συμβούν. Πρόκειτε για την αθάνατη γιαγιά που μένει στο ημι-ισόγειο και έχει κράξει γενιές και γενιές παιδιών για φασαρία. (Είμαι σίγουρος οτι κάθε γειτονιά έχει μια τέτοια γιαγιά)\nΙσως φαίνετε λίγο κουτσομπολίστικο αυτό που κάνω αλλα δεν βαριέσαι....;\nΑναρτήθηκε από Μόχα στις 12:22 π.μ. 1 σχόλιο:


"Μαζί σου": Οι πρώτες εικόνες της 21χρονης Ειρήνης μετά την αθώωσή της - Χαμογελαστή στην αγκαλιά των γονιών της (video) - TLIFE\nTα 7 must have παπούτσια για αυτόν τον χειμώνα!\nΗΟΜΕ Ειδήσεις - Νέα «Μαζί σου»: Οι πρώτες εικόνες της 21χρονης Ειρήνης μετά την αθώωσή της – Χαμογελαστή στην αγκαλιά των γονιών της (video)\n«Μαζί σου»: Οι πρώτες εικόνες της 21χρονης Ειρήνης μετά την αθώωσή της - Χαμογελαστή στην αγκαλιά των γονιών της (video)\nΑθώα κρίθηκε η 21χρονη Ειρήνη Μελισσαροπούλου από τους 7 ενόρκους στο Χονγκ Κονγκ. Η απόφαση βγήκε το πρωί της Τετάρτης 13 Μαρτίου και πλέον η 21χρονη, που κρατείτο τους τελευταίους 17 μήνες στην Κίνα, με την κατηγορία της μεταφοράς ναρκωτικών ουσιών και ειδικότερα 2,6 κιλών κοκαΐνης, μπορεί να επιστρέψει στην Ελλάδα και την οικογένειάς της.\nΟ δικηγόρος της, Σάκης Κεχαγιόγλου, περιέγραψε στην εκπομπή «Μαζί Σου» της Τατιάνας Στεφανίδου, όλα όσα έγιναν τόσο κατά την ανάγνωση της ετυμηγορίας όσο και όταν η κοπέλα αποφυλακίστηκε. Το ενδεχόμενο αθώωσής της πάντως είχε χαρακτηριστεί «έκπληξη» από τον Σάκης Κεχαγιόγλου, ο οποίος σε σημερινή δήλωσή του τόνισε «ευτυχής που διαψεύστηκα».\nΗ 21χρονη έχει ήδη αποφυλακιστεί και βρίσκεται μαζί με τους γονείς της, ενώ τις επόμενες μέρες αναμένεται όλοι μαζί να επιστρέψουν στη χώρα μας. «Η Ειρήνη αποφυλακίστηκε μία ώρα μετά την έκδοση της αποφάσεως. Είναι ελεύθερη στο Χονγκ Κονγκ με τους γονείς της. Φύγαμε από τα κρατητήρια των δικαστηρίων και έπεσε στην αγκαλιά του πατέρα και της μητέρας της που πρώτη φορά μετά από 17 μήνες ΄άγγιξαν το παιδί τους. Γιατί στην Κίνα απαγορεύεται οποιαδήποτε σωματική επαφή. Ούτε στα επισκεπτήρια. Οι στιγμές ήταν φορτισμένες. Η ίδια και οι γονείς της ξέσπασαν σε λυγμούς. Ήμουν πολύ επιφυλακτικός για το αποτέλεσμα. Δεν πίστευα ποτέ πως θα φτάναμε σε αθώωση», αποκάλυψε ακόμα ο Σάκης Κεχαγιόγλου.\nΜάλιστα, στην εκπομπή προβλήθηκαν αποκλειστικά και οι πρώτες φωτογραφίες από την συνάντηση της νεαρής κοπέλας με τους γονείς της στο Χονγκ Κονγκ, έπειτα από 17 ολόκληρους μήνες. Στα εν λόγω στιγμιότυπα απεικονίζεται η Ειρήνη να ποζάρει χαμογελαστή και δικαιωμένη μαζί με την μητέρα της, τον πατέρα της, τον δικηγόρο της, αλλά και την Ελληνίδα διερμηνέα που βρέθηκε κοντά της και μετέφρασε στο δικαστήριο τα λεγόμενα.\nΑΕΡΟΔΡΟΜΙΟ ΧΟΝΓΚ ΚΟΝΓΚ


Κ. Βουζουκίδης: «Οι επιλογές μας» – IN KOMOTINI\nΕΚΛΟΓΕΣ ΟΙ ΕΙΔΗΣΕΙΣ ΣΗΜΕΡΑ ΠΟΛΙΤΙΚΗ Κ. Βουζουκίδης: «Οι επιλογές μας» 23/01/2015\nΟ κ. Κωνσταντίνος Βουζουκίδης είναι υποψήφιος Βουλευτής Ροδόπης με τους «Ανεξάρτητους Έλληνες».\nΟ πολίτης στις εκλογές της 25ης Ιανουαρίου 2015 μπορεί να ψηφίσει:\n–Μία ΝΕΑ ΝΔ που είναι ένα συνονθύλευμα ΠΟΛΑΝ, ΛΑΟΣ, ΕΠΕΝ, Δίκτυο 21 με ολίγον ΠΑΣΟΚ αλλά και συνδιαλεγόμενη με Χρυσή Αυγή ( Βορίδη, Γεωργιάδη, Πλεύρη, Κρανιδιώτη, Λαζαρίδη, Γκαιρέκου, Οικονόμου, Μπαλτάκος, κ.α.).\nΜε έναν Σαμαρά που άλλα έλεγε για το Μνημόνιο το 2012, και αμέσως μετά έφερε το success story της καταστροφής συγκαλύπτοντας εγκλήματα του ΠΑΣΟΚ.\n– Ένα από τα τρία ΠΑΣΟΚ\nα) της κλεπτοκρατίας και του ενδοτισμού (Βενιζέλος) που πέταξε στα σκουπίδια το «Η Ελλάδα ανήκει στους Έλληνες» του Αντρέα.\nβ) του Γιώργου Παπανδρέου ειδικού διδασκάλου στο πως καταστρέφουμε μία χώρα, που κανονικά θα έπρεπε να είχε ήδη περάσει εξεταστική για το πώς μπήκαμε στα μνημόνια και να είχε ήδη οδηγηθεί στη φυλακή.\nγ) του ανιψιού της Δάφνης, Ένα Θολό Ποτάμι που αποτελεί την Πέμπτη Φάλαγγα της Διαπλοκής στην καρδιά του πολιτικού συστήματος, και που στην περιοχή μας περιέλαβε ως υποψήφιο εκλεκτό του τουρκικού προξενείου και θαυμαστή του σφαγέα του Ελληνισμού Κεμάλ.\n– Ένα ΚΚΕ που αφήνει στο απυρόβλητο Σαμαρά-Βενιζέλο-Παπανδρέου, και στόχος του είναι ο ΣΥΡΙΖΑ και οι Ανεξάρτητοι Έλληνες.\n– Έναν ΣΥΡΙΖΑ που αναζητεί πάση δυνάμει αυτοδυναμία δίχως να κατανοεί ότι η επόμενη μέρα πρέπει να χτιστεί στη βάση μίας εθνικής, πατριωτικής, δημοκρατικής, αντιμνημονιακής συνεργασίας και συνεννόησης. Επίσης, έναν ΣΥΡΙΖΑ που ορισμένες συνιστώσες στο εσωτερικό του εξακολουθούν και διατυπώνουν εθνικά επιζήμιες απόψεις για τη Θράκη, τη μειονότητα, και τους μετανάστες.\n– Τη Χρυσή Αυγή που ελέγχεται ως εγκληματική οργάνωση, έχει νεοναζιστική ταυτότητα και μέσω Μπαλτάκου βρισκόταν σε ανοικτή γραμμή με τη ΝΔ.\nΚαι τους Ανεξάρτητους Έλληνες.\nΈνα Κίνημα Πολιτών κι όχι ένα κόμμα τζακιών, κουμπάρων και κολλητών όπως είναι τα συστημικά κόμματα.\nΈνα Κίνημα με εθνικές, πατριωτικές, δημοκρατικές αξίες, αρχές και ιδεώδη.\nΈνα Κίνημα που δεν κάνει παλινωδίες και μένει πιστό και συνεπές στις θέσεις και τις δεσμεύσεις του.\nΈνα Κίνημα που λειτουργεί ως εγγυητής στα Εθνικά Θέματα, στην αντιμετώπιση των έκνομων ενεργειών του Προξενείου της Λαθρομετανάστευσης, τη διαφύλαξη του ρόλου και του κύρους της Εκκλησίας.\nΈνα Κίνημα που έχει πλήρη και εφικτή κυβερνητική πρόταση.\nΣτις 25 Ιανουαρίου 2015 δίνουμε ψήφο στους\nΑΝΕΞΑΡΤΗΤΟΥΣ ΕΛΛΗΝΕΣ: την εγγύηση στην αυριανή οικουμενική κυβέρνηση, που θα διεκδικήσει με σθένος την έξοδο από τα μνημόνια, το κούρεμα του χρέους, την επανάκτηση της εθνικής κυριαρχίας, και θα βάλει τη βάση για την οικονομική και κοινωνική ανάκαμψη.\n← Πετρίδης για Χαρίτου: «Ελπίζω και εύχομαι να παίξει τον ρόλο που του αξίζει και που θα είναι χρήσιμος για τον τόπο μας»\n(VIDEO) Μ. Ταπατζάς: «Σε ετοιμότητα ο Δήμος Κομοτηνής για τις εκλογές της Κυριακής» →\nΚομοτηνή: έπεισε 87χρονο για «οφειλή» συγγενικού του προσώπου, και του απέσπασε 1.000 ευρώ!


Τελέστηκε στο ναό της του Χριστού Γεννήσεως στην γενέτειρα του Αρχιεπισκόπου Κύπρου Χρυσοσοτόμου, Τάλα, συλλείτουργο, προεξάρχοντος τού Ηγουμένου τής Μονής Αποστόλου Βαρνάβα και Πρωτοσυγκέλλου τής Ιεράς Αρχιεπισκοπής, Αρχιμανδρίτη Ιωάννη, με αφορμή το μνημόσυνο της μητέρας τού Μακαριωτάτου, Θέκλας.\nΟ Προκαθήμενος της Εκκλησίας τής Κύπρου κήρυξε τον Θείο Λόγο, τονίζοντας μεταξύ άλλων ότι το να απαρνιούμαστε τον «παλαιό» εαυτό μας, απαιτεί ένα ισόβιο αγώνα που πραγματοποιεί ο πιστός ενισχυόμενος από την Χάρη του Θεού.\nΟ Μακαριώτατος τόνισε ότι υπάρχει ένας προσωπικός σταυρός για κάθε άνθρωπο, που καλείται να τον σηκώσει. Το βάρος τού σταυρού δεν εξαρτάται από τον σταυρό καθ’ εαυτόν, αλλά από την στάση αυτού, που τον αίρει. Ο ίδιος σταυρός μπορεί για κάποιον που δεν έχει εμπιστοσύνη στον Θεό, να φαίνεται βαρύς και δυσβάστακτος· για όποιον, όμως, πιστεύει στην αγάπη και στην πρόνοια του Θεού, να είναι ελαφρύς ή έστω να τον σηκώνει ευκολότερα.\nΟ Χριστός έκανε το μεγαλύτερο δώρο στον κόσμο, κι αυτό έγινε πάνω στον σταυρό, είπε ο Κύπρου Χρυσόστομος. Αυτήν την σταυρική πορεία μάς υπέδειξε πρώτος ο ίδιος ο Θεός. Όλα τα υπόλοιπα υλικά πράγματα θα πρέπει να τα χρησιμοποιούμε προκειμένου να επιβιώσουμε και μόνο, κατέληξε.


ΑΒΒ | Καθημερινά νέα για φωτοβολταϊκά\nTag Archives: ΑΒΒ\nΟ ΣΠΕΦ συμμετέχει στο συνέδριο “Επανεκκινώντας την ανάπτυξη” που θα διεξαχθεί στην Αθήνα μεταξύ 2 – 3 Ιουλίου 2013 στο ξενοδοχείο Divani Caravel και αφορά μία πλειάδα τομέων της ελληνικής οικονομίας. Ο Πρόεδρος του συνδέσμου κος Στέλιος Λουμάκης θα παραστεί … Περισσότερα →\nPosted on May 23, 2012 by ioannis\nΗ ΑΒΒ ολοκλήρωσε την εγκατάσταση Φ/Β πάρκου ισχύος 71,9 KWp στις στέγες των κτιρίων των κεντρικών γραφείων της στη Μεταμόρφωση Αττικής. Το πάρκο αναμένεται να παράγει 89.300 kWh ετησίως που αντιστοιχεί στο 10% περίπου των ετησίων αναγκών σε ηλεκτρική ενέργεια … Περισσότερα →\nΗ Εσθονία παρήγγειλε 200 DC ταχυφορτιστές δημιουργώντας το πρώτο εθνικό δίκτυο συστημάτων ταχείας φόρτισης ηλεκτρικών οχημάτων. Η ΑΒΒ ανακοίνωσε ότι κέρδισε το διαγωνισμό της εσθονικής κυβέρνησης για τη δημιουργία ενός εθνικού δικτύου 200 συστημάτων ταχείας φόρτισης ηλεκτρικών οχημάτων. Ταχυφορτιστές θα … Περισσότερα →


Σώζοντας τον φιλελευθερισμό | Foreign Affairs - Hellenic Edition\nHome › Αρθρογραφία › Άρθρα › Σώζοντας τον φιλελευθερισμό\nΣώζοντας τον φιλελευθερισμό\nΓιατί η ανοχή και η ισότητα δεν αρκούν\nΌταν οι ελίτ αδυνατούν να δώσουν λογικές ενδείξεις σχετικά με το ποιος είναι ο «απέναντι», οι άνθρωποι αποφασίζουν μόνοι τους. Μερικές φορές στρέφονται κατά των ελίτ. Μερικές φορές οι άνθρωποι στρέφονται προς τον ρατσισμό και την ξενοφοβία. Κάτι τέτοιο δεν είναι ποτέ καλό.\nΓια τις εθνικές πολιτικές, τρία χαρακτηριστικά του othering είναι εμφανή. Κατ’ αρχάς, το «άλλο» πρέπει να είναι επαρκώς στο επίκεντρο των εξωτερικών σχέσεων της χώρας της οποίας η ταυτότητα και η αίσθηση της σωστής συμπεριφοράς μπορεί να σχηματιστεί ως αντίδραση σε αυτό. Για παράδειγμα, όταν αφορά στην Σοβιετική Ένωση, othering σήμαινε ότι οι Αμερικανοί εμβάθυναν την δέσμευσή τους στον καπιταλισμό και την δημοκρατία, αντιστάθηκαν στην άμεση εμπλοκή της κυβέρνησης στην οικονομία (όπως στον τομέα της υγείας, σε μια εποχή που άλλες βιομηχανικές χώρες δημιουργούσαν συστήματα δημόσιας υγείας), και δόμησαν την εξωτερική πολιτική των ΗΠΑ με τρόπους ώστε να προσελκύσουν και να διατηρήσουν άλλες χώρες στην «δική μας πλευρά» της γεωπολιτικής. Δεύτερον, ο «άλλος» μπορεί να πάρει δύο μορφές: «Εχθρός» ή «κατώτερος». Η δεύτερη μορφή, φυσικά, οδηγεί σε μισαλλοδοξία αλλά τείνει να δημιουργεί μικρότερο κίνδυνο διεθνούς πολέμου. Και τρίτον, μια ομάδα από ηγέτες πρέπει να κατασκευάσουν και να ενισχύσουν μια αφήγηση για το πώς οι προκλήσεις και οι ευκαιρίες των Ηνωμένων Πολιτειών σχετίζονται με τον «άλλο».\nΑυτά τα τρία χαρακτηριστικά βοηθούν να εξηγηθεί το γιατί, μετά την πτώση της Σοβιετικής Ένωσης, οι Ηνωμένες Πολιτείες δεν θα μπορούσαν εύκολα να εντοπίσουν ένα νέο «άλλο». Οι Αμερικανοί βλέπουν το Μεξικό ως κατώτερο, αλλά δεν είναι αρκετά κεντρικό για να καθορίσει την αμερικανική ταυτότητα (αν και υπάρχει αφθονία αντιπαλότητας). Από την δεκαετία του 1990, υπήρξαν μόνο δύο πραγματικοί υποψήφιοι. Ο πρώτος είναι το Ισλάμ, χάρη στις επιθέσεις της 11ης Σεπτεμβρίου 2001. Αλλά οι Αμερικανοί ηγέτες αρνήθηκαν αυτή την επιλογή, δικαιολογημένα ανησυχώντας ότι [το Ισλάμ] ήταν υπερβολικά ευρύ και θα οδηγούσε σε ανήθικες διακρίσεις. Δέκα ημέρες μετά από εκείνες τις επιθέσεις, ο πρόεδρος George W. Bush δήλωσε: «Ο εχθρός της Αμερικής δεν είναι οι πολλοί Μουσουλμάνοι φίλοι μας». Ο δεύτερος είναι η Κίνα. Αλλά και πάλι, οι ηγέτες των ΗΠΑ αρνήθηκαν να την πλαισιώσουν ως «άλλο». Ο χαρακτηρισμός του Πεκίνου ως «εχθρός» θα μπορούσε να έχει παρεμποδίσει τις επιχειρήσεις και το εμπόριο και ο χαρακτηρισμός του ως «κατώτερος» απλά δεν λειτούργησε δεδομένου του οικονομικού δυναμισμού του. Χωρίς εξωτερικούς «άλλους», και τα δύο κόμματα στράφηκαν προς τους εγχώριους. Οι Ρεπουμπλικάνοι έστρεψαν όλο και περισσότερο την οργή τους στους μορφωμένους ειδικούς, τους επιστήμονες και τις ελίτ. Οι Δημοκρατικοί μετέτρεψαν τις πολιτικές της ταυτότητας σε μια μανιχαϊστική ηθική μάχη, δίνοντάς της προτεραιότητα επί σχεδόν οτιδήποτε άλλου -και χαρακτηρίζοντας όποιον ήταν αντίθετός τους ως φανατικό.\nΟ Trump δούλεψε τις τάσεις του othering και στα δύο κόμματα προς όφελός του. Η νίκη του συχνά εξηγείται ως προϊόν ρατσισμού και εθνικισμού κατά των μεταναστών, αλλά δεν είναι σαν ξαφνικά το αμερικανικό εκλογικό σώμα να έγινε πιο ρατσιστικό από ποτέ. Πράγματι, οι Αμερικανοί είναι, κατά μέσο όρο, περισσότερο ρατσιστικά ανεκτικοί από ποτέ. Αυτό που άλλαξε είναι ότι ο Trump πήγε μια μακροχρόνια ρεπουμπλικανική αφήγηση περί των αυτάρεσκων ελίτ ένα βήμα παραπέρα. Η χυδαία «πολιτική μη-ορθότητα» ήταν ένα έμβλημα τιμής που φοριόταν σε ένδειξη διαμαρτυρίας κατά των ελίτ της Ουάσιγκτον –που ενσαρκωνόταν από την αντίπαλό του, Χίλαρι Κλίντον. Ακόμα κι αν σε πολλούς ψηφοφόρους του Trump δεν άρεσαν οι ρατσιστικές ή οι σεξιστικές απόψεις του, αγάπησαν την προθυμία του να φέρεται υποτιμητικά στην ευγενική κοινωνία. Το othering ήταν μέρος αυτού που επέτρεψε σε έναν δισεκατομμυριούχο να απεικονίσει τον εαυτό του ως άνθρωπος του λαού.\nΣτην Ευρώπη, η πολιτική του othering μετά την πτώση του κομμουνισμού ήταν λιγότερο απλή, εν μέρει λόγω της Ευρωπαϊκής Ένωσης, η οποία έδωσε στα κυβερνητικά κόμματα μια ιδεολογία υπέρ της διεθνούς ολοκλήρωσης, και εν μέρει επειδή ο αντι-κομμουνισμός είχε μικρότερη σημασία για την πολιτική αφήγηση των Ευρωπαίων ηγετών από όση είχε για τους Αμερικανούς. Η απουσία του εξωτερικού «άλλου» δεν μετέτρεψε τα ευρωπαϊκά κόμματα της δεξιάς, όπως έκανε στο Ρεπουμπλικανικό Κόμμα των ΗΠΑ. Το βρετανικό Συντηρητικό Κόμμα, για παράδειγμα, ως επί το πλείστον καταπίεσε την εθνικιστική πτέρυγά του γιατί τα βασικά συστατικά της, ο χρηματοοικονομικός κλάδος και οι μεγάλες επιχειρήσεις, ήθελαν πρόσβαση στην ΕΕ. Αντ’ αυτού, η ανάγκη για othering δημιούργησε πολιτικό χώρο για νέα κόμματα στην άκρα δεξιά, όπως το Κόμμα Ανεξαρτησίας του Ηνωμένου Βασιλείου (U.K. Independence Party) και το Εθνικό Μέτωπο της Marine Le Pen στην Γαλλία. Τα κόμματα αυτά ήταν απολύτως πρόθυμα να κυριεύσουν ένα τμήμα του εκλογικού σώματος, κατά κύριο λόγο προερχόμενο από την λευκή εργατική τάξη, η οποία ήθελε να διασωθεί η τραυματισμένη εθνική ταυτότητα από τον διασυρμό από έναν «άλλο» -στην περίπτωση αυτή, τους μετανάστες και τις ελίτ των Βρυξελλών.\nΟ Καναδάς, η εξαίρεση στην τάση της αυξανόμενης ανελευθερίας [στμ: illiberalism, ως αντίθετο στον φιλελευθερισμό] στην Δύση, εξηγείται επίσης καλά από το «othering». Ο Καναδάς γιορτάζει την πολυπολιτισμικότητα, καλωσορίζει Σύριους πρόσφυγες, και έχει ένα καλά λειτουργών δημοκρατικό σύστημα. Γιατί; Κανένας μεμονωμένος παράγοντας δεν εξηγεί αυτό το αποτέλεσμα, αλλά ένας από τους λόγους είναι ότι οι Καναδοί έχουν έναν επίμονο «άλλο», δηλαδή τις Ηνωμένες Πολιτείες. Οι Καναδοί βλέπουν τους Αμερικανούς όχι ως εχθρό, αλλά ως κατώτερους. Δημοφιλή καναδικά περιοδικά δεν έχουν κανένα πρόβλημα να υποστηρίζουν ότι «οι Καναδοί είναι απλά καλύτεροι άνθρωποι». Οι Καναδοί δεν είναι οι μόνοι που βλέπουν αφ’ υψηλού τους Αμερικανούς, φυσικά, αλλά πουθενά αλλού αυτό δεν είναι τόσο κεντρικό. Επιπλέον, οι Καναδοί διακρίνουν τους εαυτούς τους από τους Αμερικανούς με φωτισμένα κριτήρια: Μεγαλύτερη φυλετική ανοχή, καθολική υγειονομική περίθαλψη, καλύτερη αποδοχή της μετανάστευσης. Αυτό φαίνεται να είναι το ακριβώς αρκετό othering για να καλλιεργηθεί η εθνική ενότητα, χωρίς να καταστραφεί η σχέση με τον μεγαλύτερο οικονομικό εταίρο της χώρας.


Η ανάγκη πρότασης διεξόδου - Νέα Σπορά\nΗ ανάγκη πρότασης διεξόδου\nΠληθαίνουν τα μηνύματα ότι οι εργαζόμενοι όλο και πιο πολύ αναρωτιούνται για το τι δυνατότητες υπάρχουν για να μπορεί η χώρα μας να απαλλαγεί από το ευρώ. Είναι φανερό ότι η αντιπαράθεση, που υπήρξε ανάμεσα στην Ελλάδα και τη Γερμανία τροφοδότησε προβληματισμούς στους εργαζόμενους. Πολύ περισσότερο προβληματισμούς τροφοδότησε η τοποθέτηση του Βόλφγκανγκ Σόιμπλε, όταν απευθύνθηκε προς το Γιάννη Βαρουφάκη και του είπε ότι: «Όποτε θέλετε μπορείτε να φύγετε από το ευρώ. Εμείς θα σας βοηθήσουμε με τη διαδικασία».\nΔεν είναι και μικρό πράγμα να σε σπρώχνει ο Βόλφγκανγκ Σόιμπλε στην έξοδο από το ευρώ, να αναιρεί με μια κουβέντα του τη στρατηγική της αστικής τάξης και των πολιτικών κομμάτων, που έχουν επενδύσει πάνω στην ένταξη της χώρας μας στην Ευρωπαϊκή Ένωση και το ευρώ. Δεν πρόκειται, λοιπόν, μόνο για ένα παιχνίδι καλλιέργειας φόβου, όπως θέλουν ορισμένοι πολιτικοί σχολιαστές να ερμηνεύσουν τη στάση της Γερμανίας.\nΑλλά ακόμη και στην περίπτωση που πρόκειται για ένα παιχνίδι φόβου – δηλαδή, με άλλα λόγια, για έναν εκβιασμό από την πλευρά της Γερμανίας για να υποχωρήσει η αστική τάξη της χώρας μας από το αίτημα της ποσοτικής χαλάρωσης και να δεχθεί τη συνέχεια μιας πολιτικής, που δε θα εξασφαλίζει ανάπτυξη, αλλά θα αποσκοπεί αποκλειστικά στο να παίρνουν οι δανειστές τα λεφτά τους – δεν είναι χωρίς σημασία, γιατί και τα λόγια έχουν τη σημασία τους.\nΕκφράζουν ένα ενδεχόμενο υπαρκτό. Και αυτά τα λόγια δε χρειάζεται να τα υποτιμήσει κανείς όχι μόνο γιατί έχουν άμεσες οικονομικές επιπτώσεις, π.χ. αυξάνουν τη διαφυγή κεφαλαίων από τη χώρα μας, αλλά και γιατί δημιουργούν την ανάλογη συνείδηση στους εργαζόμενους. Τους θέτουν μπροστά σ’ ένα ερώτημα: «Μπορούμε ως χώρα να επιζήσουμε έξω από το ευρώ»; Και αυτό το ερώτημα πρέπει να απαντηθεί.\nΓι’ αυτό το λόγο έσπευσαν τα αστικά ΜΜΕ να χαρακτηρίσουν την παρότρυνση του Βόλφγκανγκ Σόιμπλε προς το Γιάννη Βαρουφάκη ως «ανήθικη». Η αστική τάξη, πέρα από το παιχνίδι φόβου, ανησυχεί πραγματικά στο ενδεχόμενο η χώρα μας να βρεθεί εκτός ευρώ.\nΤην ίδια στιγμή είναι φανερό ότι παίζεται και ένα παιχνίδι με γεωστρατηγική σημασία. Ποιες θα ήταν οι επιπτώσεις από μια ενδεχόμενη έξοδο της χώρας μας από το ευρώ, έστω χωρίς να αποχωρήσει αυτή από την Ευρωπαϊκή Ένωση, στο γεωστρατηγικό επίπεδο;\nΗ Ευρωπαϊκή Ένωση θα παρουσιαζόταν ως ανίκανη να επιλύσει ζωτικά της προβλήματα, τα οποία δεν έχουν μόνο οικονομικό περιεχόμενο. Θέτουν ζήτημα για την ίδια τη συνοχή της. Η οικονομική κατάσταση των μελών – κρατών της Ευρωπαϊκής Ένωσης κανείς δε μπορεί να ισχυριστεί ότι είναι καλή. Στην περίπτωση μιας εξόδου της Ελλάδας από το ευρώ κανείς δε μπορεί να διαβεβαιώσει ότι αποκλείεται να ακολουθήσουν και άλλες χώρες. Ο Πάνος Καμμένος απειλεί ανοιχτά μ’ αυτό το ενδεχόμενο αναφέροντας την Ιταλία και την Ισπανία, ακόμη και την ίδια τη Γερμανία, για να πάρει την απάντηση από τον ίδιο τον Σουλτς ότι δε χρησιμοποιεί καθόλου «διπλωματική γλώσσα».\nΑπό μία άποψη η οικονομική κατάσταση της Ευρωπαϊκής Ένωσης αποτυπώνεται και στις τοποθετήσεις του Γιάννη Βαρουφάκη, που θέτει ως ζήτημα προτεραιότητας την Ευρωπαϊκή Ένωση σε σχέση με την ίδια του τη χώρα. Προς αυτήν την κατεύθυνση συντείνουν και οι τελευταίες του προτάσεις για ομόλογα από την Ευρωπαϊκή Τράπεζα Επενδύσεων τα οποία θα τα αγοράσει η Ευρωπαϊκή Κεντρική Τράπεζα από τη δευτερογενή αγορά.\nΑπό την άλλη μια έξοδος της Ελλάδας από το ευρώ ανοίγει την πόρτα, έτσι κι αλλιώς, στην αναζήτηση και άλλων διεθνών συμμαχιών για τη χώρα μας, γεγονός που σαφώς θα διαταράξει τις υπάρχουσες γεωστρατηγικές ισορροπίες. Στην κατεύθυνση αυτή, παρά το γεγονός ότι εντείνεται ο ανταγωνισμός μεταξύ των ΗΠΑ και της Γερμανίας για τον έλεγχο της Ευρωπαϊκής Ένωσης, της μείωσης της ηγεμονίας της Γερμανίας, έχει εκφραστεί η ανησυχία και από τις δύο πλευρές. Οι ΗΠΑ «συμβουλεύουν» την κυβέρνηση της χώρας μας «να τα βρει» με τη Γερμανία.\nΣε κάθε περίπτωση το ζήτημα της εξόδου της χώρας μας από το ευρώ, τόσο από οικονομική – πολιτική όσο και από γεωστρατηγική άποψη, απασχολεί όλο και πιο πολύ τους εργαζόμενους και τους εγείρει ισχυρούς προβληματισμούς.\nΗ «Νέα Σπορά» δεν έκλεισε ποτέ αυτό το θέμα και το συναρτούσε με την ίδια την οικονομική κατάσταση της χώρας μας, τη μακροχρόνια ουσιαστικά στασιμότητά της, την ίδια την αποδέσμευση και την επίδραση που θα εξασκούσε στην ευρύτερη περιοχή.\nΤο έθετε όμως και από πολιτική άποψη, της στρατηγικής και τακτικής του Κομμουνιστικού Κινήματος σε σχέση με την αποδέσμευση της χώρας μας από την Ευρωπαϊκή Ένωση. Πάντα υποστήριξε την άποψη ότι η αποδέσμευση από την Ευρωπαϊκή Ένωση ήταν ο κρίκος μέσα από τον οποίο εκφράζονται όλα τα προβλήματα της χώρας μας.\nΑντιπαρατέθηκε σθεναρά στην άποψη για αποχώρηση πρώτα από το ευρώ, στην προοπτική της συνολικής αποδέσμευσης από την Ευρωπαϊκή Ένωση, αιτιολογώντας αυτήν τη θέση της ότι η αποχώρηση μόνο από το ευρώ δεν αλλάζει ουσιαστικά σε τίποτα την οικονομική κατάσταση της χώρας μας ως προς το χρέος και την οικονομική πολιτική, που έτσι κι αλλιώς θα ακολουθεί στο πλαίσιο της Ευρωπαϊκής Ένωσης.\nΑντιπαρατέθηκε, επίσης, στη θέση του Κόμματος για αποδέσμευση από την Ευρωπαϊκή Ένωση με σοσιαλιστική επανάσταση και μόνο, χωρίς να αποκλείει ένα τέτοιο ενδεχόμενο. Θεώρησε ότι η αποδέσμευση μπορεί να συγκεντρώσει περισσότερες δυνάμεις κοινωνικές και πολιτικές στο πλαίσιο ενός Αντιιμπεριαλιστικού, Αντιμονοπωλιακού, Δημοκρατικού Μετώπου (ΑΑΔΜ), που θα μάχεται για την κατάληψη της εξουσίας αντιπροσωπεύοντας την κοινωνική συμμαχία της εργατικής τάξης και των μικροαστικών στρωμάτων, κύρια των κατώτερων και μεσαίων.\nΗ ίδια η ζωή έφερε στην επιφάνεια αυτό το θέμα. Ο εργαζόμενος λαός το αντιμετωπίζει πλέον ως μια απτή προοπτική, έστω και σε μια πρώτη μορφή, αυτής της εξόδου από το ευρώ, και αναρωτιέται για το πώς θα είναι η ζωή του χωρίς ευρώ.\nΤο Κόμμα μας δε μπορεί να υποτιμήσει αυτήν την εξέλιξη στη συνείδηση των εργαζομένων. Πρέπει να εκλαϊκεύσει την ανάγκη όχι μόνο της εξόδου από το ευρώ, αλλά συνολικά της εξόδου από την Ευρωπαϊκή Ένωση.\nΤαυτόχρονα, όμως, ήρθε στην επιφάνεια και το ζήτημα του τρόπου εξόδου από την Ευρωπαϊκή Ένωση. Φαίνεται καθαρά ότι, ενώ οι εργαζόμενοι αντιμετωπίζουν πλέον την έξοδο από το ευρώ ως μια εξέλιξη που μπορεί να συμβεί, αυτήν την έξοδο δεν τη συνδυάζουν ακόμη με τη συνολική αποδέσμευση, πολύ περισσότερο με σοσιαλιστική επανάσταση.\nΑναδεικνύεται η ανάγκη για ένα «συγκεκριμένο βήμα», κατά τη Λενινιστική έννοια. Ένα βήμα που οι εργαζόμενοι πάντα το αντιμετώπιζαν πολιτικά στο πλαίσιο της πολιτικής αντιπαράθεσης, τώρα, όμως, το αντιμετωπίζουν και ως πραγματικότητα.\nΑυτό το χάσμα ανάμεσα στην ταξική και πολιτική συνείδηση των εργαζομένων, από τη μια, και στο ουσιαστικό ταξικό, πολιτικό, οικονομικό, κοινωνικό περιεχόμενο της αποδέσμευσης, από την άλλη, πρέπει να γεφυρώσει η πολιτική του Κόμματος. Να αντιστοιχήσει στη σημασία του στόχου της αποδέσμευσης την πολιτική και ταξική συνείδηση των εργαζομένων, τη σημασία της κατάληψης της εξουσίας από την εργατική τάξη και τα μικροαστικά στρώματα. Να τη φέρει «στα ίσα».\nΣτην κατεύθυνση αυτή, εκτός των άλλων, είναι αναγκαίο να απαντηθεί στους εργαζόμενους το ερώτημα, που βασανιστικά – έστω και αδικαιολόγητα, όμως πραγματικά – τους αναστέλλει την ωρίμανση της πολιτικής τους και κινηματικής τους δράσης για την αποδέσμευση, δηλαδή, το κατά πόσο η χώρα μας διαθέτει τις δυνατότητες να χαράξει το δρόμο της και την αναπτυξιακή της προοπτική εκτός της Ευρωπαϊκής Ένωσης.\nΔεν αρκεί μια γενική τοποθέτηση. Χρειάζεται πολύ συγκεκριμένα και απτά να διασκεδαστούν οι αναστολές, οι όποιοι φόβοι με τους οποίους έχουν φορτωθεί οι εργαζόμενοι από την αντίπαλη αστική «επιχειρηματολογία», να πειστούν και να παλέψουν για την αποδέσμευση άμεσα.\nΣτην κατεύθυνση αυτή πρέπει να αναπτύξει το Κόμμα μας και τις αντίστοιχες πολιτικές πρωτοβουλίες με πρώτο βήμα την κατάθεση μιας πολύ συγκεκριμένης πρότασης εξόδου από την κρίση και τη χρεοκοπία, που ως κύριο καθήκον θα έχει την αποδέσμευση από την Ευρωπαϊκή Ένωση.


Απογραφή πληθυσμού & κατοικιών\nΤι πρέπει να γνωρίζω... <?xml:namespace prefix = o />\nΝα ανοίξετε την πόρτα στον Απογραφέα που θα χτυπήσει το κουδούνι σας και να συνεργαστείτε μαζί του. Δεν θα χρειαστεί η επίδειξη κανενός εγγράφου, όπως ταυτότητας, διαβατηρίου, ΑΦΜ κ.λπ.\nΘα πρέπει να μετακινηθώ στον τόπο που έχω την οικογενειακή µου μερίδα ή τα εκλογικά µου δικαιώματα;\nΤι γίνεται αν λείπουμε την ώρα που θα µας χτυπήσει το κουδούνι ο Απογραφέας;\nΗ Απογραφή θα γίνει σε διάστηµα 15 ηµερών. Σε περίπτωση που απουσιάζετε ο Απογραφέας θα σας αφήσει σηµείωµα µε τον αριθµό του τηλεφώνου του, ώστε να επικοινωνήσετε μαζί του και να ορίσετε νέα συνάντηση.\nΑν είναι µόνο ένας από τους κατοίκους στο σπίτι;\nΔεν χρειάζεται να είναι όλοι παρόντες, αρκεί να είναι ένα µέλος της οικογένειας που µπορεί να δώσει τις πληροφορίες.\nΑν δεν έχω χαρτιά νόµιµης παραµονής στη χώρα;\nΤι θα µας ρωτήσουν;\nΘα σας ρωτήσουν για την κατοικία σας, για τα άτοµα που µένουν µαζί σας, την ηλικία σας, το επάγγελµά σας, το επίπεδο εκπαίδευσής σας, την κατάσταση απασχόλησής σας.\nΘα υπάρχουν διαθέσιμοι διερµηνείς, καθώς επίσης και ερωτηματολόγια της Απογραφής µεταφρασµένα σε ποικίλες γλώσσες.\nΑυτές οι πληροφορίες είναι µόνο για την Απογραφή ή μπορεί να χρησιμοποιηθούν και αλλού;\nΟι πληροφορίες που δίνετε είναι µόνο για την Απογραφή και θα χρησιμοποιηθούν για να καταρτιστούν συνολικοί στατιστικοί πίνακες και δείκτες. Τα στοιχεία του κάθε ατόμου και νοικοκυριού είναι απολύτως εµπιστευτικά και απόρρητα σύµφωνα µε την ευρωπαϊκή και την ελληνική νομοθεσία. Για αυτό είναι σηµαντικό να πείτε την αλήθεια, χωρίς καµία ανησυχία.\nΣε τι χρησιµεύει η Απογραφή;\nΕίναι σηµαντικό να γνωρίζουµε τον πληθυσµό της Ελλάδας, τους Έλληνες και τους Aλλοδαπούς κατοίκους της. Είναι επίσης σηµαντικό να έχουµε την πραγµατική εικόνα της χώρας και των περιοχών της (π.χ. του εκπαιδευτικού επιπέδου των κατοίκων) που θα µας βοηθήσει να σχεδιάσουµε ένα καλύτερο μέλλον.\nΠώς θα ξέρω ότι αυτός που θα µου χτυπήσει το κουδούνι είναι πραγµατικά ο Απογραφέας;\nΟ Απογραφέας θα φέρει κονκάρδα µε το ειδικό σήµα της ΕΛΣΤΑΤ, το όνοµά του, καθώς και το όνοµα και τηλέφωνο του επόπτη του.\nΣε περίπτωση αµφιβολίας, µπορείτε να επικοινωνήσετε µε την ΕΛΣΤΑΤ στο τηλέφωνο 213 135 2138 - 40.


«Πορεία εξόδου» (ολοταχώς) για τον ανάλγητο Στουρνάρα! | δημοκρατία\nΠριν από λίγες ημέρες σε συνέντευξή του ανέφερε ότι οι Ελληνες δεν υπερφορολογούνται και αποτέλεσε τη σταγόνα που ξεχείλισε το ποτήρι. Εκτοτε δέχθηκε «επιθέσεις» από τους περισσότερους βουλευτές της Νέας Δημοκρατίας αλλά και από έναν μεγάλο «φορομπήχτη», τον Ευάγγελο Βενιζέλο, που εσχάτως και με το κόμμα του να έχει εξαϋλωθεί, παριστάνει τον υποστηρικτή των αδυνάμων.\nΤο καλοκαίρι ο Γ. Στουρνάρας δήλωνε αυτάρεσκα ότι δεν υπάρχει κανένα δημοσιονομικό κενό και ότι η τρύπα που βλέπει η τρόικα για το 2014 θα κλείσει άνετα. Οι εξελίξεις δεν τον επιβεβαίωσαν, καθώς οι διαπραγματεύσεις που υποτίθεται ότι θα τελείωναν σε λίγες εβδομάδες, τον περασμένο Σεπτέμβριο, συνεχίζονται ακόμα, χωρίς να έχουμε καταφέρει να πάρουμε ούτε τη δόση του 1 δισ. ευρώ που εκκρεμεί από τον Ιούλιο του 2013.\nΟ υπουργός Οικονομικών, έχοντας θητεύσει στην Αριστερά, ξέρει να ελίσσεται και έτσι, μετά τον θόρυβο που προκάλεσαν οι δηλώσεις του για μη υπερφορολόγηση των Ελλήνων, εμφανίστηκε να δηλώνει «ότι ήρθε η ώρα να πληρώσει και η Εκάλη»...\nΗταν προφανές ότι ο ίδιος, που κατοικεί στα βόρεια προάστια, με τη συγκεκριμένη αναφορά προσπάθησε να ανασκευάσει την προηγούμενη ανάλγητη δήλωσή του και ταυτόχρονα να αποκτήσει «λαϊκό έρεισμα» και πρόσβαση στον κόσμο που υποφέρει.\nΕίναι φανερό ότι νιώθει να έχει περιθωριοποιηθεί σημαντικά, τόσο στην κοινωνία (η οποία περισσότερο τον αποστρέφεται) όσο και στην κυβέρνηση. Ετσι επιλέγει να γίνεται ακόμη πιο αλλαζονικός όπως χθες, όταν ερωτώμενος για την κριτική που του ασκείται απάντησε: «Ακούω την κριτική όταν είναι δημιουργική, τη λαμβάνω υπ' όψιν, αλλά ξέρετε ότι ο ρόλος του υπουργού Οικονομικών δεν είναι να είναι ευχάριστος. Είναι να είναι αποτελεσματικός»...\nΑξιοπρόσεκτες είναι, επίσης, το τελευταίο διάστημα οι διαφοροποιήσεις του συναδέλφου του στο ίδιο υπουργείο, αναπληρωτή υπουργού Οικονομικών Χρήστου Σταϊκούρα σε πολλά θέματα και κυρίως στο ζήτημα της υπερφορολόγησης. Ο προαναφερόμενος στην ομιλία του στη Βουλή παρουσίασε στοιχεία, τα οποία πιστοποιούν τους υπερβολικούς φόρους που πληρώνουν οι Ελληνες, σε αντίθεση με τον Γιάννη Στουρνάρα που δεν τους βλέπει.


Δολοφονία Κένεντι: Μια αποκαλυπτική ομολογία λίγο πριν το άνοιγμα των φακέλων | RealOraiokastro\nΗ διαρκής συζήτηση για μια από τις πλέον πολυσυζητημένες πολιτικές δολοφονίες του 20ού αιώνα, αυτήν του Αμερικανού προέδρου, Τζον Κένεντι, στις 22 Νοεμβρίου 1963, στο Ντάλας, αναζωπυρώθηκε το τελευταίο διάστημα, με αφορμή την δηλωμένη πρόθεση του Τραμπ να επιτρέψει την δημοσίευση διαβαθμισμένων κυβερνητικών εγγράφων που σχετίζονται με αυτήν.\nΗ προθεσμία που ορίστηκε από το αμερικανικό Κογκρέσο για την δημοσιοποίηση των μυστικών φακέλων εκπνέει την ερχόμενη Πέμπτη.\nΤα εν λόγω έγγραφα, τα οποία περιλαμβάνουν εκθέσεις και αναφορές του FBI και της CIA, μπορούν ή όχι να επιβεβαιώσουν, όπως το θέτει η βρετανική εφημερίδα «The Independent», το εξαιρετικά ενδιαφέρον περιεχόμενο ενός βιβλίου που δημοσιεύθηκε νωρίτερα φέτος και αποτελεί έναν «από πρώτο χέρι» απολογισμό των συνωμοσιών της CIA κατά του Κένεντι, του Κάστρο και του Τσε Γκεβάρα.\n‘Ενας συνταξιούχος… με παρελθόν\nΟ Αντόνιο Βεσιάνα είναι σήμερα ένας 88χρονος συνταξιούχος που περνάει τις μέρες του ήσυχα στο Μαϊάμι. Τίποτα από την σημερινή του ζωή δεν παραπέμπει σε έναν από τους κορυφαίους Κουβανούς πράκτορες της CIA, ηγετικό στέλεχος όλων των αντεπαναστατικών ενεργειών των αμερικανικών μυστικών υπηρεσιών των ΗΠΑ εναντίον της Κούβας, καθώς και των μυστικών αντικομμουνιστικών σχεδίων της CIA για το σύνολο της Λατινικής Αμερικής, που υπήρξε στα νιάτα του. Ούτε μπορεί να φανταστεί κανείς σήμερα, ότι αυτός ο παππούς ήταν, κατά δήλωσή του, τυχαίος αυτόπτης μάρτυρας της συνάντησης ενός επίσης κορυφαίου πράκτορα της CIA, με τον Λι Χάρβεϊ Οσβαλντ, τον φερόμενο ως δράστη της δολοφονίας του Κένεντι… πριν αυτή συμβεί.\nΟ Βεσιάνα έχει συν-γράψει τα απομνημονεύματά του υπό τον χαρακτηριστικό τίτλο «Trained to Kill» (σσ. «Εκπαιδευμένος να Σκοτώνει») με τον παλαίμαχο δημοσιογράφο και συγγραφέα, βραβευμένο με Pulitzer, Κάρλος Χάρισον.\nΤο βιβλίο δημοσιεύθηκε το 2014, στο πλαίσιο ενός συνεδρίου με αφορμή την 50ή επέτειο του πορίσματος της Επιτροπής Γουόρεν, η οποία συγκροτήθηκε από τον πρόεδρο Τζόνσον για την διερεύνηση της δολοφονίας του Κένεντι και η οποία κατέληξε στο επίσημο συμπέρασμα, ότι ο Οσβαλντ ήταν μόνος δολοφόνος του JFK. Δηλαδή ενήργησε αυτοβούλως, δίχως εντολέα και δίκτυο υποστήριξης.\nΤο βιογραφικό του Βεσιάνα συναγωνίζεται επαξίως την πιο φανταστική λογοτεχνική ψυχροπολεμική περιπέτεια κατασκόπων. Η επίσημη εκδοχή της ζωής του – η εκδοχή δηλαδή που δεν παραπέμπει σε εξαρχής στρατολόγηση στην CIA – λέει, ότι στην Κούβα ήταν ένας απλός τραπεζοϋπάλληλος ο οποίος αρχικά συμμετείχε στην Επανάσταση και την πτώση του, υποστηριζόμενου από τις ΗΠΑ, δικτάτορα Μπατίστα.\nΠολύ σύντομα – και δίχως κάποια φανερά εύλογη εξήγηση – όχι μόνο στρέφεται εναντίον της Επανάστασης, αλλά το κάνει και με τον πλέον άθλιο τρόπο, προσφέροντας τις υπηρεσίες του στον αμερικανικό ιμπεριαλισμό. Στρατολογείται από την CIA και ξεκινά μια σκοτεινή και βρόμικη επιχείρηση υπονόμευσης, σαμποτάζ, προβοκατσιών, ακόμη και τρομοκρατικών ενεργειών στην πατρίδα του. Όπως η ίδια η βρετανική εφημερίδα αναφέρει, «αυτός ο μυστικός πόλεμος, που διεξήχθη αδιάλλακτα κατά της Κούβας, συνίστατο σε οικονομικό και βιομηχανικό σαμποτάζ, καθώς και τρομοκρατικές ενέργειες».\nΌταν άρχισε να προσελκύει την προσοχή των κουβανικών αρχών, ο Βεσιάνα δεν είχε άλλη επιλογή παρά να φύγει για το Μαϊάμι σε μια βάρκα. Στις ΗΠΑ πλέον, τα αφεντικά του όχι μόνο δεν τον ξέχασαν, αλλά με την χρηματοδότηση και την υποστήριξη της CIA, ίδρυσε την οργάνωση «Alpha 66», την πιο διάσημη και επικίνδυνη από τις αντεπαναστατικές ομάδες της κουβανέζικης πρακτόρικης «κοινότητας» του Μαϊάμι.\nΤο 1963, ο Βεσιάνα και η Alpha 66 θα γίνονταν πρωτοσέλιδα σε όλο τον κόσμο, όταν σε συνέντευξη Τύπου ανέλαβαν την ευθύνη για την επίθεση εναντίον σοβιετικού φορτηγού πλοίου εντός των κουβανικών υδάτων.\nΗ οργάνωση είναι υπεύθυνη, μεταξύ άλλων, για πολυβολισμούς και βυθίσεις πλοίων – κουβανικών, σοβιετικών, ακόμη και αγγλικών – που μετέφεραν προμήθειες στην υπό αμερικανικό εμπάργκο Κούβα, ακόμη και για βυθίσεις κουβανέζικων ψαροκάικων.\nΟ «άτολμος» αντι-Καστρικός Κένεντι\nΣύμφωνα με τον Richard Helms, ο οποίος αργότερα θα γινόταν διευθυντής της CIA, οι αδελφοί Κένεντι «έσπρωξαν σκληρά» τις ενέργειες για την ανατροπή του Κάστρο. Ωστόσο, πάντα σύμφωνα με τον αρχιπράκτορα, ο JFK ήταν «αμφίθυμος» σχετικά με την εισβολή στον Κόλπο των Χοίρων το 1961 – η οποία κατέληξε σε καταστροφικό φιάσκο για τις ΗΠΑ – και απέκλεισε την αεροπορική κάλυψη διασφαλίζοντας έτσι την παταγώδη αποτυχία της επιχείρησης, με πολλούς νεκρούς και πάνω από χίλια αιχμαλώτους ένοπλους εισβολείς.\nΚατά τον David Talbot, βιογράφο του διάσημου κατασκόπου της CIA, Αλεν Ντάλες, ο Κόλπος των Χοίρων σχεδιάστηκε σκόπιμα να αποτύχει, προκειμένου να αναγκάσει τον JFK να συναινέσει σε αυτήν. Όπως και να έχει, αυτό το εντυπωσιακό φιάσκο της προεδρίας Κένεντι, προκάλεσε την ασυνήθιστη εχθρότητα των Κουβανών αντεπαναστατών του Μαϊάμι, όπως ο Βεσιάνα και τους σκληρούς αντικομμουνιστές συνεργάτες της CIA, συμπεριλαμβανομένων των μελλοντικών διαρρηκτών του Γουτεργκεϊτ, Howard Hunt και David Sanchez Morales.\nΑυτή η εχθρότητα κλιμακώθηκε και πέρασε στις τάξεις της CIA και του Πενταγώνου, με την άρνηση του JFK να εισβάλει στην Κούβα κατά την «κρίση των πυραύλων» το 1962, μετά από συμφωνία με την Σοβιετική ‘Ενωση. Οι «σκληροπυρηνικοί» του αμερικανικού στρατιωτικού συμπλέγματος είδαν σε αυτήν την υποχώρηση των ΗΠΑ, μια «προοπτική συνύπαρξης» με τον κομμουνισμό, η οποία ήταν «ανεπίτρεπτη».\nΜια αποκαλυπτική συνάντηση\nΤο 1975 (μετά το σκάνδαλο του Γουότεργκέιτ) η Επιτροπή Church αποκάλυψε ένα πρόγραμμα του FBI για μαζική παρακολούθηση και διείσδυση σε ομάδες του αντιπολεμικού κινήματος και των κινημάτων για τα πολιτικά δικαιώματα και ελευθερίες, καθώς και τον μηχανισμό της CIA για την οργάνωση και εκτέλεση δολοφονιών, με την κωδική ονομασία «ZR/Rifle». Ως αποτέλεσμα αυτών των αποκαλύψεων, συγκροτήθηκε ειδική επιτροπή, η United States House Select Committee on Assassinations (HSCA) που επανεκκίνησε τις έρευνες για τις δολοφονίες του Κένεντι και του Μάρτιν Λούθερ Κινγκ.\nΟ Γκαέτον Φόνζι ήταν ένας από τους ερευνητές του Κογκρέσου στο πλαίσιο της HSCA όταν κατάφερε να εντοπίσει τον Βεσιάνα. Ο Φόνζι δεν αποκάλυψε πλήρως το ρόλο του, δηλώνοντας απλώς ότι ερευνούσε τους δεσμούς μεταξύ των κουβανικών ομάδων εξορίστων και των υπηρεσιών πληροφοριών. Σύμφωνα με τον Φόνζι, ο Βεσιάνα του αποκάλυψε το κωδικό όνομα του «καθοδηγητή» του από την CIA, το οποίο ήταν ότι, Μόρις Μπίσοπ.\nΤου είπε επίσης ότι ήταν μάρτυρας μιας αξιοσημείωτης συνάντησης στο Ντάλας τον Σεπτέμβριο του 1963, δύο μήνες πριν τη δολοφονία του Κένεντι. Συγκεκριμένα, ο Βεσιάνα υποστήριξε ότι έφτασε νωρίτερα για μια συνάντηση με τον Μπίσοπ στο κτίριο Southland Centre. Εκεί είδε τον Μπίσοπ να είναι μαζί με έναν «χλωμό νεαρό», τον οποίο σύστησε ως «Λι», αν και ο ίδιος ο νεαρός δεν έβγαλε ούτε μια λέξη. Μόλις δύο μήνες αργότερα αναγνώρισε, από την τηλεόραση και τις φωτογραφίες των εφημερίδων, στο πρόσωπο του φερόμενου ως δολοφόνου του Κένεντι, Λι Χάρβει ‘Οσβαλντ, τον άνθρωπο με τον οποίο είχε συναντηθεί ο Μπίσοπ. Επιβεβαιώνοντας έτσι τις υποψίες για απευθείας σύνδεση της CIA με την δολοφονία του Κένεντι.\nΟ Φόνζι αποφάσισε να αποκαλύψει την αληθινή ταυτότητα του Μόρις Μπίσοπ, επιστρατεύοντας έναν επαγγελματία σκιτσογράφο της αστυνομίας να σχεδιάσει ένα πορτρέτο με βάση την περιγραφή του Βεσιάνα. Συμπτωματικά, ένας από τους συναδέλφους του Φόνζι στην επιτροπή, ο γερουσιαστής Richard Schweiker, είπε ότι το σκίτσο είχε ομοιότητα με τον David Atlee Phillips, ο οποίος διεξήγαγε επιχειρήσεις εναντίον της Κούβας και αργότερα θα αναριχόταν στην θέση του επικεφαλής της CIA για όλο το δυτικό ημισφαίριο. Ο Φόνζι, σε μια προσπάθεια να το επιβεβαιώσει πήρε μαζί του τον Βεσιάνα σε μια συνάντηση του συνδέσμου των πρώην πρακτόρων των μυστικών υπηρεσιών, ένα λόμπι που είχε ιδρύσει ο Φιλιπς μετά την συνταξιοδότησή του το 1975.\nΌταν τον αντιμετώπισε πρόσωπο με πρόσωπο, ο Φίλιπς αρνήθηκε ότι γνώριζε τον Βεσιάνα, παρά το ότι ο τελευταίος ήταν επικεφαλής της πιο δυναμικής ομάδας Κουβανών αντεπαναστατών στις ΗΠΑ. Με την σειρά του, ο Βεσιάνα αρνήθηκε ότι ο Φίλιπς ήταν το πρόσωπο το οποίος γνώριζε ως «Μπίσοπ». Ωστόσο, η «γλώσσα του σώματος» μαρτύρησε μια διαφορετική ιστορία: Ο Βεσιάνα δεν μπορούσε να πάρει τα μάτια του από τον Φίλιπς και ο Φίλιπς νευρικός και ταραγμένος. Η HSCA υποχρέωσε και τους δύο να καταθέσουν.\nΗ τελική αναφορά της HSCA το 1979 θα κατέληγε στο συμπέρασμα ότι υπήρξε μια πιθανή συνωμοσία για δολοφονία του Κένεντι με βάση, κατά ένα μέρος, την ακουστική ανάλυση ηχογραφήσεων που αποκαλύπτουν δύο ένοπλους. Κάτι που καταρρίπτει την εκδοχή της Επιτροπής Γουόρεν περί ενός και μοναδικού εκτελεστή. Ωστόσο, η HSCA δεν επιβεβαίωσε την ταυτότητα των υποτιθέμενων συνωμοτών. Λίγους μήνες αργότερα ο Βεσιάνα θα γινόταν στόχος δολοφονικής απόπειρας, κάτι που τον οδήγησε να πάρει όρκο σιωπής στο εξής.\nΠρος το τέλος της ζωής του πλέον, με την σύζυγό του να έχει πεθάνει και με τα παιδιά του να έχουν μεγαλώσει, ο Βεσιάνα φέρεται αποφασισμένο να «ξορκίσει» τα «φαντάσματα» του παρελθόντος, αποκαλύπτοντας ότι είπε ψέματα στον Φόνζι, αφού ο «Μόρις Μπίσοπ» ήταν ο Ντέιβιντ Ατλι Φίλιπς, ο άνθρωπος που είχε δει να συζητά με τον Οσβαλντ, λίγους μήνες πριν την δολοφονία του Κένεντι.\nΟι αντικομμουνιστικές παρέες του «μαρξιστή» ‘Οσβαλντ\nΠάντως, όπως αναφέρει το δημοσίευμα, ο Βεσιάνα δεν είναι η μοναδική πηγή που ακυρώνει την επίσημη εκδοχή για την δολοφονία του Κένεντι.\nΟ Τζέφερσον Μόρλεϊ, ο οποίος έχει πάρει δύο φορές συνέντευξη από τον Βεσιάνα και είναι ένας από τους κορυφαίους ιστορικούς της δολοφονίας του JFK, επισημαίνει, ότι τώρα γνωρίζουμε, πως μια σειρά από αξιωματούχους της CIA, συμπεριλαμβανομένου του James Angleton (επικεφαλής της αντικατασκοπίας στην CIA μεταξύ 1954 – 75), είχαν δείξει ενδιαφέρον για τον ‘Οσβαλντ πριν την δολοφονία. Αυτοί οι αξιωματούχοι της CIA είχαν γνώση των πεποιθήσεων, των κινήσεων και της ιστορίας του υποτιθέμενου δολοφόνου του Κένεντι.\nΗ ίδια η βιογραφία του Οσβαλντ θέτει τα πιο ακανθώδη ερωτήματα στην επίσημη εκδοχή. Ο Οσβαλντ παρουσιάστηκε αμέσως ως «φανατικός κομμουνιστής». Ωστόσο, αν συνέβαινε αυτό, τότε είναι δύσκολο να εξηγήσουμε την επιστροφή του στις ΗΠΑ, χωρίς ερωτήσεις, από την Σοβιετική Ένωση. Στην πραγματικότητα, το αμερικανικό υπουργείο Εξωτερικών, όχι μόνο του έδωσε πίσω το διαβατήριό του, αλλά του έδωσε και δάνειο για να διευκολύνει την εγκατάστασή του.\nΕπιπλέον, ο Οσβαλντ πέρασε μεγάλο μέρος του 1963 κάνοντας παρέα με σκληροπυρηνικούς αντι-κομμουνιστές στη Νέα Ορλεάνη, όπως ο πιλότος της CIA Ντέιβιντ Φέρι και ο πρώην πράκτορας του FBI και αργότερα ιδιωτικός ντεντέκτιβ, Guy Banister. Και οι δύο συμμετείχαν σε επιχειρήσεις εναντίον της Κούβας. Στη συνέχεια, ο Οσβαλντ ενσωματώθηκε στην αντισοβιετική ρωσική κοινότητα του Ντάλας. Όπως αναφέρει και ο Ολιβερ Στόουν στην ταινία του «JFK», αυτός ήταν ένας περίεργος τρόπος για έναν μαρξιστή να περνά τον ελεύθερο χρόνο του.\nΕίναι πιο πιθανό, αναφέρει η εφημερίδα, ο Οσβαλντ να βρισκόταν εξαρχής στην υπηρεσία των ΗΠΑ ως πράκτοράς και να μην ήταν ένας «κομμουνιστής» που ταξίδεψε στην ΕΣΣΔ. Ίσως κάποια από τα μεγάλα και αναπάντητα ερωτήματα της ανεξάρτητης έρευνας γύρω από το μυστήριο της δολοφονίας του Κένεντι να απαντηθούν από τον αποχαρακτηρισμό των εγγράφων που προανήγγειλε ο Τραμπ. Από αυτήν την άποψη, η τελική αντίστροφη μέτρηση αρχίζει…\n26 Οκτωβρίου 2017 in ΚΟΣΜΟΣ.\n← 60 χρόνια χωρίς τον Νίκο Καζαντζάκη: Ένα Κινηματογραφικό Αφιέρωμα\nΟι 28 κατηγορίες εισοδημάτων που θα πληρώσουν χαράτσι αλληλεγγύης →


Μια βουτιά για το δόντι στην Κύπρο - SpearFishingForum.gr\nΜια βουτιά για το δόντι στην Κύπρο\nΕγγραφή: Τετ 12 Οκτ 2011, 19:14\nΟνοματεπώνυμο: te man\nΜη αναγνωσμένη δημοσίευση από teman84 » Πέμ 14 Φεβ 2019, 20:33\nΚαλησπέρα σε όλους. Ένα γρήγορο βιντεάκι από μία πρόσφατη εξόρμηση. Θολούρα και ρηχά βρέθηκαν δύο τσιπούρες για να φτιάξουν την φτωχή (σε σχέση με τα τέρατα που βλέπω στο φόρουμ) ψαριά. Που θα πάει δεν θα τα βρω εδώ τα ψάρια; Να είστε όλοι καλά να περάσουν τα κρύα και τα συνάχια επιτέλους και καλές μας αναδύσεις!\nRe: Μια βουτιά για το δόντι στην Κύπρο\nΜη αναγνωσμένη δημοσίευση από profil3r_ » Παρ 15 Φεβ 2019, 12:18\nΣτον κόννο είσαι ναί...?\nΤο καλοκαίρι να δείς εκέι κάτι "τσιπούρες" και εγχώριες και ξένες...\nΜη αναγνωσμένη δημοσίευση από matador23 » Παρ 15 Φεβ 2019, 12:28\nτα τερατα στο φορουμ ειναι οι εξαιρεσεις...τα ταπεινα ψαρακια για την οικογενεια ειναι η πλειοψηφια.\nαυτες οι εξορμησεις στα ρηχα...εκει π ακουμπαει η κοιλια ..αν δωσουν εστω και 1-2 ψαρακια..ειναι απολαυση .χαλαρα...χωρις πιεση....χωρις απνοιες και κουραση...Ωραια πραματα.\nΒεβαια σε πολυσυχναστα μερη ειναι συνηθως φολες , αλλα οκ....δέν μπορουμε να τα εχουμε ολα.\n(Μια μικρη επισήμανση...φανταζομαι το ξερεις..απλα εσφιξα τα δοντια λιγακι οταν ειδα τη βολη στο χταποδι..Καθετη σχεδον ...πανω σε βραχο....με διλαστιχο...λεω μεσα μ .."παει η βεργα!!"...\nΕγω απλα βουταω και τα πιανω..ή για να μή ρισκαρεις πχ...πλαναρισμα και ριχνω οριζοντια )\nΜη αναγνωσμένη δημοσίευση από KOSTAS STI » Παρ 15 Φεβ 2019, 17:00\nσαν του ιονιου δεν ειναι ,ουτε σαν του α.αιγαιου !!\nομως μια χαρα για το τραπεζι !\nκαι οπως ειπε ο συναδελφος ,το καλοκαιρι θαχει και ....ζαργανες !!!\nΜη αναγνωσμένη δημοσίευση από teman84 » Σάβ 16 Φεβ 2019, 20:56\nNαι εκεί πήγα. Πολύ μικρή κινητικότητα όμως ας είναι καλά τα σπασμένα κλουβιά πριν 2-3 εβδομάδες που βρήκα και κάτι. Που τα έχετε κρυμμένα τα ψάρια εδώ πέρα επιτέλους; Για καλοκαίρι θα πάω μόνο με ένα λάστιχο\nΝα είσαι καλά φίλε για τα καλά λόγια! Έχω να δω χταπόδι από το καλοκαίρι του 2017 που έφυγα από την Χίο οπότε... ήθελα να το κάνω δραματικά έντονο(αφού δεν το δάγκωσα στο κεφάλι πάλι καλά). Το πρώτο κυπριακό χταπόδι και η ντέμκα δεν μασάει\nΚώστα με αυτά τα υπέροχα που βλέπω να ανεβάζεις μου έρχεται όρεξη και ξεκινάω για θάλασσα! Συνέχισε δυνατά φίλε! Το τραπέζι νο1


Ανοιξη, καλοκαίρι, φθινόπωρο... δύσκολος χειμώνας. Εφυγε ο Κιμ Κι-ντουκ από κορονοϊό | FLIX\n11 Δεκ 2020 Flix Team\nΣήμερα, 11 Δεκεμβρίου, ανακοινώθηκε ο θάνατος του Κιμ Κι-ντουκ από επιπλοκές σχετιζόμενες με τον Covid-19. Ο Κιμ Κι-ντουκ από τις 20 Νοεμβρίου βρισκόταν στη Λετονία, με σκοπό, όπως αναφέρει ο Βιτάλις Μάνσκις, διευθυντής του ArtDocFest στη Ρήγα, ν' αγοράσει ένα σπίτι και να πάρει άδεια παραμονής. Δεν εμφανίστηκε στην προγραμματισμένη συνάντησή του στις 10 Δεκεμβρίου κι οι συνάδελφοί του άρχισαν να τον αναζητούν στα νοσοκομεία. Η διερμηνέας του σκηνοθέτη, Ντάρια Κρουτόβα, επιβεβαιώνει την είδηση του θανάτου του, το βράδυ της 10ης Δεκεμβρίου, από επιπλοκές σχετιζόμενες με τον Covid-19.\nΟ Κιμ Κι-ντουκ ήταν ίσως ο σπουδαιότερος σκηνοθέτης από τη Νότια Κορέα, από τους σπουδαιότερους Ασιάτες δημιουργούς, ή δημιουργούς γενικότερα, τουλάχιστον στις αρχές του 2000. Εφυγε την Παρασκευή 11 Δεκεμβρίου, στη Λετονία, από επιπλοκές του κοροναϊού.\nΙδιοσυγκρασιακός δημιουργός και άνθρωπος, ανέδειξε διεθνώς όχι απλώς τη δική του έμπνευση, αλλά και τον σύγχρονο ασιατικό κινηματογράφο, με τον πιο προσωπικό τρόπο. Αναγνωρίστηκε με τις μεγαλύτερες κινηματογραφικές τιμές: βραβεύτηκε με τον Χρυσό Λέοντα του Φεστιβάλ Βενετίας για το «Pietà», με τον Αργυρό Λέοντα Σκηνοθεσίας για το «3-Iron», με την Αργυρή Αρκτο Σκηνοθεσίας του Φεστιβάλ Βερολίνου για το «Samaria» και με το Βραβείο Καλύτερης Ταινίας του τμήματος Ενα Κάποιο Βλέμμα του Φεστιβάλ Καννών για το «Arirang».\nΟι θεματικές που διατρέχουν τις ταινίες του είναι η εσωτερική σύγκρουση του καλού και του κακού, της τρυφερότητας, της αγάπης και της βίας, του φωτός και του σκοταδιού. Ηταν κι ο ίδιος ένας άνθρωπος με εσωτερικές συγκρούσεις που μοιράζονταν στα κείμενα και στη δουλειά του. Κατηγορήθηκε για την κακοποίηση ηθοποιού στο «Moebius», μια έτσι κι αλλιώς εξαιρετικά βίαιη ταινία, πολέμησε με τον αλκοολισμό, αποσύρθηκε κι επανήλθε αρκετές φορές στο προσκήνιο, μοιραζόμενος κι αυτό το δικό του φως και σκοτάδι.\nΣτην Ελλάδα, όπως και στην υπόλοιπη Ευρώπη, έγινε περισσότερο γνωστός το 2003, χάρη στη λυρική, σκληρή, υπαρξιακή ταινία του, «Ανοιξη, Καλοκαίρι, Φθινόπωρο, Χειμώνας... και Ανοιξη». Ο Κιμ Κι-ντουκ επισκέφτηκε την Ελλάδα ως προσκεκλημένος του Διεθνούς Φεστιβάλ Κινηματογράφου της Αθήνας, όπου και παρέλαβε την τιμητική Χρυσή Αθηνά από τον Θόδωρο Αγγελόπουλο.\nΤο Flix είχε τη χαρά να μιλήσει μαζί του και πιο πρόσφατα από κοντά, με αφορμή την έξοδο της τελευταίας του ταινίας, «Το Δίχτυ», στις αίθουσες. Ο Κιμ Κι-Ντουκ μας μίλησε για τις σχέσης της Βόρειας και της Νότιας Κορέας, για την κρατική βία, τον τρόπο με τον οποίο το σινεμά γίνεται συνείδηση. Διαβάστε τη συνέντευξη του Κιμ Κι-Ντουκ στο Flix εδώ.\nΔιαβάστε ακόμη: Το κινηματογραφικό σύμπαν του Κιμ Κι-ντουκ σε 10 πράξεις (για δύσκολους λύτες)\nΠροηγούμενο Η ζωή στο χωριό... αλλιώς στο «Παλατάκι των Αορίων» του Βασίλη Παναγιωτακόπουλου Επόμενο Χριστούγεννα, μικρού μήκους: Le Rêve de Noël\nΤο κινηματογραφικό σύμπαν του Κιμ Κι-ντουκ σε 10 πράξεις (για δύσκολους λύτες)


Μοίρασε εγκεφαλικά η Τζούλια Νόβα! | Empisteutiko.gr\n07.07.22 || 04:52\nΜοίρασε εγκεφαλικά η Τζούλια Νόβα!\nΗ Τζούλια Νόβα είναι αρκετά ενεργή μέσα από τον προσωπικό της λογαριασμό στα social media μιας και της αρέσει ιδιαίτερα να δημοσιεύει διάφορες στιγμές από την καθημερινότητά της. Μάλιστα, η ίδια βιώνει την απόλυτη ευτυχία καθώς πριν από λίγο καιρό έφερε στον κόσμο τον καρπό του έρωτά της με τον Μιχάλη Βιτζηλαίο.\nΈτσι λοιπόν, με αφορμή την άνοδο της θερμοκρασίας μιας και η ζέστη τις τελευταίες ημέρες είναι αρκετά αισθητή αποφάσισε να μοιραστεί την πρώτη της φωτογραφία με μαγιό για φέτος το καλοκαίρι.\nΌπως θα δείτε και εσείς παρακάτω, η Τζούλια Νόβα διαθέτει ένα άκρως καλλίγραμμο σώμα 6 μήνες μετά τη γέννηση της κόρης της. Μάλιστα, στη λεζάντα της ανάρτησής της έγραψε χαρακτηριστικά: «Καλό καλοκαίρι είπαμε ; Ε λοιπόν καλό καλοκαίρι σε όλους».\nΗ Τζούλια Νόβα έχει χωρίς αμφιβολία το σώμα, που έχει κάθε μοντέλο και σε πολλούς έκανε μεγάλη εντύπωση το πόσο γρήγορα επανήλθε μετά τη γέννα. Δε της πήρε πολύ να βρει τους ρυθμούς που ακολουθούσε πριν κάνει το πρώτο της παιδάκι και το μυστικό, που ακολουθεί καθημερινά στην διατροφή της σας το έχουμε βρει.\nΜάλιστα το πόσο στρατιώτης είναι και το πόσο προσπαθεί να μην ξεφεύγει από το πλάνο της αποδείχθηκε μέσα από το story που έκανε στον προσωπικό της λογαριασμό στο instagram, δείχνοντας σε όλους τους φίλους της πως δεν κοροϊδεύει. Ένα πιάτο με λίγο ψάρι και σαλάτα ήταν αυτό, που διάλεξε το μοντέλο να φάει και έτσι δίνει κουράγιο σε πολλούς και πολλές, πως με θέληση όλα γίνονται.\nΤο υγιεινό γεύμα της Τζούλιας Νόβα\nTags: ΤΖΟΥΛΙΑ ΝΟΒΑ\nΔράμα: Ο υπάλληλος σούπερ μάρκετ με τη «διπλή ζωή» - Βίντεο με βιασμούς 6χρονων στην κατοχή του\nΣκηνικό πολέμου στην Εγνατία οδό: Στρατιωτικές φάλαγγες κινούνται προς τον Έβρο (Bίντεο)


ΗΟΜΕ News Αλκηστις Πρωτοψαλτη στο Live News: «Εκλαιγα εγω, εκλαιγε ο κοσμος απο τα μπαλκονια»\n27.04.2020 | 18:01\nΗ μεγάλη τραγουδίστρια, είπε ότι η κινούμενη αυτή συναυλία ήταν δική της ιδέα και έκανε την πρόταση στον δήμαρχο Αθηναίων ζητώντας του να υλοποιηθεί με τον πιο ασφαλή τρόπο.\n«Μέσα σε αυτές τις 44 μέρες μου πέρασαν πολλές σκέψεις από το μυαλό μου για να κάνω κάτι και να δώσω χαρά και αισιοδοξία. Να πάω εγώ στον κόσμο και το ζήτησα από τον Δήμαρχο Αθηναίων να το υλοποιήσουμε με τον πιο ασφαλή τρόπο. Δική μου ιδέα, δική μου σκέψη και δική μου η ευθύνη. Ήταν μόνο 3 μουσικοί πάνω στην πλατφόρμα σε 2,5 μέτρα απόσταση ο ένας από τον άλλο. Ήμουν πάνω από 3 ώρες πάνω στον φορτηγό. Πήγαμε σε όλη την Αθήνα», είπε η Άλκηστις Πρωτοψάλτη.\nΚαι συνέχισε: «Δεν σκέφτηκα ποτέ ούτε τον ήλιο, ούτε και την ταλαιπωρία. Η δική μου σκέψη είναι όπως τα λόγια του μεγάλου μας ποιητή Γιάννη Ρίτσου: “Γιατί εμείς δὲν τραγουδάμε για να ξεχωρίσουμε αδελφέ μου απ᾿ τον κόσμο. Εμείς τραγουδάμε για να σμίξουμε τον κόσμο”. Ήθελα να δώσω χαρά και αισιοδοξία στους πολίτες και αισθάνθηκα ασύλληπτα συναισθήματα. Ό,τι και να σας πω ωχριά στην πραγματικότητα. Έμειναν στην καρδιά μου και στην ψυχή μου. Να βλέπω τον κόσμο να βγαίνει με τις πυτζάμες στα μπαλκόνια. Άνθρωποι άφηναν τις τσάντες του σούπερ μάρκετ για να μας χαιρετίσουν. Μας πετούσαν λουλούδια από τα μπαλκόνια και να σημειωθεί ότι φυσικά δεν σταματήσαμε πουθενά. Είδα και πολύ κόσμο σε μια λαϊκή αγορά και σκέφτηκα ότι παραείναι πολλοί».\nΗ Άλκηστις Πρωτοψάλτη μίλησε με τα συναισθήματα να την πλημμυρίζουν για το πέρασμα που έκανε από τα νοσοκομεία λέγοντας ότι ήθελε να ευχαριστήσει όλους αυτούς τους ανθρώπους τους γιατρούς και τους νοσηλευτές.\n«Αυτό που ζήσαμε στην πλατφόρμα δεν περιγράφεται με λέξεις κι εγώ έκλαιγα για κάποια στιγμή και σταματούσα να τραγουδώ και ο κόσμος έκλαιγε από τα μπαλκόνια. Η εικόνα που με λύγισε ήταν και στα 2 νοσοκομεία όταν είδα γιατρούς και νοσηλευτές και ασθενείς να βγαίνουν στα μπαλκόνια κουνώντας μας μαντήλια. Ήταν έκρηξη ζωής σαν να έβγαινε ήλιος έξω από τα μπαλκόνια», είπε χαρακτηριστικά.\nΕίπε ακόμα ότι οι 3,5 ώρες στην Αθήνα και στα 2 νοσοκομεία ήταν δική μου σκέψη και η ανιδιοτελής προσφορά στον κόσμο. Αναφερόμενη στην γκρίνια και την κριτική που ακούστηκε είπε: «λυπάμαι που έγινε focus μόνο στην Ηρώδου Αττικού γιατί αφορούσε όλη την Αθήνα, από τον οδοκαθαριστή μέχρι τον πρωθυπουργό».\nΚαι κατέληξε στέλνοντας το πιο ωραίο μήνυμα: «Την τέχνη την χρειαζόμαστε. Κι εγώ την χρειάζομαι και οι συμπολίτες μου γιατί δίνει αισιοδοξία και κάνει τον κόσμο να χτίζει όνειρα».


Βουλή: Κατατίθενται τα πρώτα νομοσχέδια – Τι αποφάσισε η Διάσκεψη των Προέδρων | The Indicator\nΒουλή: Κατατίθενται τα πρώτα νομοσχέδια – Τι αποφάσισε η Διάσκεψη των Προέδρων\n23 Ιουλίου 2019 • Ώρα δημοσίευσης: 8:49 μμ\nΤο χρονοδιάγραμμα για την κατάθεση των πρώτων νομοσχεδίων της κυβέρνησης, έγινε γνωστό την Τρίτη μετά τη Διάσκεψη των Προέδρων της Βουλής.\nΤο πρώτο νομοσχέδιο θα κατατεθεί την Τετάρτη και θα αφορά το επιτελικό κράτος. Η συζήτηση του συγκεκριμένου νομοσχεδίου θα ξεκινήσει τη Δευτέρα 29 Ιουλίου στην αρμόδια Επιτροπή της Βουλής με τη κανονική διαδικασία.\nΤην Παρασκευή, αναμένεται η κατάθεση του φορολογικού νομοσχεδίου, η συζήτηση του οποίου θα διεξαχθεί με τον χαρακτήρα του κατεπείγοντος και θα ξεκινήσει την ερχόμενη Δευτέρα στην αρμόδια επιτροπή.\nΤην ερχόμενη Δευτέρα θα κατατεθεί το πολυνομοσχέδιο, το οποίο περιλαμβάνει, μεταξύ άλλων, θέματα σχετικά με την κυβερνησιμότητα των δήμων, την κατάργηση του ασύλου και αλλαγές στον ποινικό κώδικα. Η συζήτησή του θα γίνει με την κανονική διαδικασία και θα ξεκινήσει την Τετάρτη 31 Ιουλίου στην αρμόδια Επιτροπή της Βουλής.


Η ΠΟΣΠΕΡΤ στη ΔΕΘ\nΗ ΠΟΣΠΕΡΤ στη ΔΕΘ 07/09/2016 by Admin Leave a Comment Η ΠΟΣΠΕΡΤ και οι εργαζόμενοι των ΜΜΕ θα ενώσουν τη φωνή τους όπως κάθε χρόνο έτσι και φέτος μαζί με όλους τους εργαζόμενους και την κοινωνία στο συλλαλητήριο στη Δ.Ε.Θ., Σάββατο 10 Σεπτέμβρη στο άγαλμα του Βενιζέλου στις 18:00, που διοργανώνει η ΓΣΕΕ και το Εργατικό Κέντρο Θεσσαλονίκης.\nΟ αγώνας μας θα είναι πολυεπίπεδος και διαρκής. Για την ακύρωση των μνημονίων. Το μέλλον ανήκει στους εργαζόμενους και όχι σε όσους θέλουν να το καθορίζουν γι’ αυτούς. Οι υποταγμένοι και επιλήσμονες θα πάρουν την απάντηση που τους αξίζει. ΞΕΚΙΝΑΜΕ …. ΟΛΟΙ ΤΟ ΣΑΒΒΑΤΟ 10 ΣΕΠΤΕΜΒΡΗ ΣΤΗ ΘΕΣΣΑΛΟΝΙΚΗ ΣΤΟ ΑΓΑΛΜΑ ΒΕΝΙΖΕΛΟΥ ΣΤΙΣ 18:00\nFiled Under: Ανακοινώσεις, Τηλεόραση Tagged With: ΔΕΘ, ΕΡΤ, ΠΟΣΠΕΡΤ Leave a Reply Cancel reply


Gravitysays_i: Quantum Unknown - Το Περιοδικό\nΜια ισχυρή δόση καλλιτεχνικής απόλαυσης\nΜιχάλης Παπαμακάριος | 20/11/2016\nΥπάρχουν κάποια συγκροτήματα της νεότερης γενιάς της εγχώριας ροκ παραγωγής που εκφράζουν με τον καλύτερο τρόπο την τάση για άνοδο του καλλιτεχνικού πήχη και του ανοίγματος στον παγκόσμιο χωρικά και (δια)χρονικά ήχο. Αναμφίβολα οι Gravitysays_i, παίζουν πρωταγωνιστικό ρόλο σε αυτή την τάση, αν και πιστεύω ότι ο όρος ροκ περισσότερο σαν περιορισμός και τακτοποίηση μπορεί να χρησιμοποιηθεί όσο αφορά το αισθητικό αποτέλεσμα, ειδικά του νέου τους δίσκου.\nΕίναι γεγονός ότι το συγκρότημα με το “The Figures Of Enormous Grey And The Patterns Of Fraud” του 2011 πραγματοποίησε ένα αποφασιστικό βήμα στο χαρακτήρα του ως ορχήστρα και έθεσε τον πήχη ψηλά. Έπρεπε να περιμένουμε πέντε χρόνια για να ακούσουμε το πού θα τους οδηγούσε η αναζήτηση στην… μετά The Figures περίοδό τους.\nΟι Gravity αποφεύγουν την παγίδα της ταυτοποίησης και εξελίσσουν τον εαυτό τους. Η αποκαλούμενη μεσογειακή post rock τους διάσταση μπορεί να συνεχίζει να επιδρά με πρωταρχικό τρόπο στους μουσικούς τους προσανατολισμούς, ωστόσο η space ψυχεδέλεια, η ενσωμάτωση της παράδοσης των progressive συγκροτημάτων των 70’ς, η χρήση των ηλεκτρονικών, τα synthesizers του new wave και οι τρομπέτες του Βαγγέλη Κατσαρέλη διαμορφώνουν ένα διαφορετικό στίγμα για τον μέχρι τώρα κατακτημένο ήχο των Gravity. Λιγότερο ηλεκτρικό και «βαρύ» στις κιθάρες και χωρίς χορωδιακή λογική στα φωνητικά αυτήν τη φορά, μπορεί σε κάποιες στιγμές του να θεωρηθεί και «ελαφρύ» από ορισμένους, ωστόσο είναι ένα άλμπουμ διαφορετικής ατμόσφαιρας, βαθύτερα λυρικό. Οι συνθέσεις του Μάνου Πατεράκη και του Νίκου Ρέτσου είναι πραγματικά αξιόλογες. Δύσκολα θα βρεις ένα κομμάτι που να μην έχει να σου δώσει μια μουσική ιδέα και οι ενορχηστρώσεις αναδεικνύουν τις δυναμικές τους αποφεύγοντας την μεγάλη χρονική έκταση.\nΤο Quantum Unknown είναι ένα ώριμο άλμπουμ πολλαπλών επιπέδων ακρόασης. Προσωπικά ήχησε σαν βάλσαμο στα αυτιά μου που τόσο ταλαιπωρούνται καθημερινά με αυτά που κυκλοφορούν δεξιά και αριστερά. Είναι μια ισχυρή δόση καλλιτεχνικής απόλαυσης που έχουμε ανάγκη.\nΤο “Quantum Unknown” κυκλοφορεί σε βινύλιο, cd και digital album από την Inner Ear.\nΗ σημερινή σύνθεση των Gravitysays_i είναι: Μάνος Πατεράκης – φωνή, σαντούρι, κιθάρα, Νίκος Ρέτσος – ντραμς, synths, Mampre Kasardjian – μπάσο, Νίκος Σωτηρόπουλος – κιθάρα, Κώστας Στεργίου – keyboards, Βαγγέλης Κατσαρέλης – τρομπέτα.\nΣτις ηχογραφήσεις του album συμμετείχαν και οι: Αλέκος Γεωργουλόπουλος – κιθάρα, Πέγκυ Ζάρρου – φωνητικά, Γιώργος Κοντογιάννης – κρητική λύρα.\nWestworld: η τάση χειραφέτησης και η τάση υποταγής στη νέα σειρά του Hollywood\nΚρατική λεηλασία στα αποθεματικά των νοσοκομείων\nΗ λεηλασία αυτή στην, ήδη χτυπημένη αγρίως από τα μνημόνια, δημόσια Υγεία, έρχεται την ώρα που εοιμάζεται να ψηφιστεί η νέα επίθεση σε ό,τι έχει απομείνει από κάθε έννοια κοινωνικής ασφάλισης.


Πράγα: Η πόλη με τους χίλιους πύργους και τις δυνατές γεύσεις | Έθνος\nΟι διαδρομές μέσα στην πόλη έχουν εντυπωσιακά ανοίγματα στο κάστρο ή στο ποτάμι (iStock/Ideal Image)\nEATME 23.02.2020 07:30\nΤελευταία Ενημέρωση 23.02.2020 07:38\nΑπό τις πιο ατμοσφαιρικές ευρωπαϊκές πρωτεύουσες, η Πράγα έχει πολλά προς εξερεύνηση: χαθείτε στα σοκάκια της Παλιάς Πόλης, δοκιμάστε τη διάσημη μπίρα, τα αξέχαστα γλυκά, αλλά και τις τρεις συνταγές τοπικής κουζίνας που σας προτείνουμε\nΜία λέξη χαρακτηρίζει την Πράγα: παραμυθένια. Ένα σκηνικό με δεκάδες διαφορετικούς αρχιτεκτονικούς ρυθμούς, εντυπωσιακά κτίρια, έναν ορίζοντα γεμάτο καμπαναριά, κορυφές κτιρίων και πύργους – γι’ αυτό άλλωστε τη λένε και πόλη των χιλίων πύργων. Όπου και αν κοιτάξεις, αντικρίζεις μια ατελείωτη ομορφιά. Οι διαδρομές μέσα στην πόλη έχουν εντυπωσιακά ανοίγματα προς το κάστρο ή το ποτάμι και, όταν βρεθείς στην παλιά πόλη ή πάνω στο λόφο του κάστρου και δεις πανοραμικά την Πράγα, καταλαβαίνεις πως είσαι σε μία από τις πιο όμορφες πόλεις του κόσμου. Γαστρονομικά, το ρεπερτόριο στα φαγητά είναι σχετικά περιορισμένο. Όταν όμως μιλάμε για καφέ και γλυκά ή για μπίρες, είναι αχτύπητοι.\nΤο Κτίριο που Χορεύει (iStock/Ideal image)\nΗ πρώτη βόλτα που πρέπει απαραιτήτως να γίνει είναι στα δρομάκια της παλιάς πόλης. Μεσαιωνικά κτίρια, αμέτρητα μαγαζάκια με σουβενίρ, μικρά καφέ και εστιατόρια και μια μεγάλη πλατεία είναι αυτά που τραβάνε την προσοχή. Στο δημαρχείο της παλιάς πόλης, το αστρονομικό ρολόι που κατασκευάστηκε το 1410 χτυπάει κάθε μία ώρα και ο κόσμος συγκεντρώνεται για να δει την παρέλαση με τις φιγούρες των δώδεκα αποστόλων. Δίπλα ακριβώς, στη μία πλευρά της πλατείας, υπάρχουν πολλά στέκια με φαγητό του δρόμου.\nPražská šunka, το τυπικό ψητό χοιρινό (iStock/Ideal Image)\nΤο κλίμα της Πράγας θέλει δυνατές γεύσεις και αυτά που δεν πρέπει να χάσεις με τίποτα είναι το pražská šunka, ένα θεϊκό χοιρινό ψητό μπούτι με τραγανή πέτσα που το ψήνουν ολόκληρο και το σερβίρουν σε μερίδες, το halušky, ένα μείγμα από πατάτες και ζυμαρικά με λάχανο, τηγανητά κρεμμύδια και τυρί, που είναι το συνοδευτικό των κρεάτων, και τα klobásy, τα ντόπια λουκάνικα που τα σερβίρουν με αφράτο ψωμάκι ή ανάμεσα σε δύο φέτες ψωμιού ολικής άλεσης, με μουστάρδα και ξινολάχανο. Αυτό είναι η τσέχικη εκδοχή του χοτ ντογκ και το αγαπημένο σνακ των ντόπιων. Το σάντουιτς με μία τηγανητή παχιά φέτα τυριού, μέσα σε αφράτο ψωμάκι με μαγιονέζα, είναι δημοφιλές στους ντόπιους. Αυτό όμως που θα δεις να δοκιμάζουν όλοι με μανία είναι τα trdelník, οι γλυκιές καμινάδες όπως τις λένε στην Ελλάδα όπου εμφανίστηκαν πρόσφατα, ρολά ζύμης που ψήνονται στα κάρβουνα και σερβίρονται με δεκάδες τρόπους, με άχνη ή κρυσταλλική ζάχαρη και κανέλα, με κρέμα σοκολάτας ή με παγωτό.\nTα trdelník (iStock/Ideal Image)\nΕπόμενη στάση, η Γέφυρα του Καρόλου, το πιο πολυφωτογραφημένο αξιοθέατο της Πράγας. Κατασκευάστηκε το 1400 και είναι μια υπαίθρια γλυπτοθήκη, αφού στις δύο πλευρές της είναι παραταγμένα τριάντα αγάλματα αγίων και πολιούχων. Δύο αγάλματα τραβούν την προσοχή των επισκεπτών, το άγαλμα του Αγίου Ιωάννη του Νέπομουκ και το άγαλμα του Αγίου Ιωάννη με τα πέντε αστέρια. Αν ακουμπήσεις με τα χέρια σου το πρώτο άγαλμα, θα έχεις καλή τύχη και θα ξαναγυρίσεις στην πόλη, ενώ, αν ακουμπήσεις ένα από τα αστέρια στη βάση του δεύτερου αγάλματος και κάνεις μια ευχή, αυτή θα πραγματοποιηθεί.\nΜιλώντας για γλυπτά, ένας ανατρεπτικός καλλιτέχνης, ο David Černý, γέμισε την πόλη με τα πιο απρόβλεπτα γλυπτά και προκαλεί την αμηχανία, το ενδιαφέρον των επισκεπτών και ατελείωτες συζητήσεις μεταξύ των ντόπιων. Κάνοντας μια βόλτα, θα δείτε σίγουρα στην παλιά πόλη το ομοίωμα του Σίγκμουντ Φρόιντ να κρέμεται από μια κολόνα, ένα έμβρυο σφηνωμένο σε μια υδρορροή, τα γιγάντια μωρά που σκαρφαλώνουν στον Πύργο της Τηλεόρασης, το νεκρό άλογο που στέκεται ανάποδα σε μια κολόνα στη Στοά της Λουκέρνης και τη γιγαντιαία κόκκινη νεκροκεφαλή που περιστρέφεται στην ταράτσα του Κέντρου Σύγχρονης Τέχνης DOX.\nΑστρονομικό ρολόι της Πράγας (iStock/Ideal image)\nΈνα από τα σημαντικά αξιοθέατα είναι και το Κτίριο που Χορεύει, ή το Κτίριο Τζίντζερ και Φρεντ, του διάσημου Αμερικανού αρχιτέκτονα Frank Gehry. Κτισμένο στα χαλάσματα μιας βομβαρδισμένης γειτονιάς από το Β΄ Παγκόσμιο Πόλεμο, αποτελεί πόλο έλξης για τους επισκέπτες και τους ντόπιους, καθώς το σχήμα του θυμίζει δύο φιγούρες που αγκαλιάζονται σφιχτά και χορεύουν.\nΗ Πράγα όμως είναι η βασίλισσα της μπίρας. Εδώ παράγεται η αυθεντική pilsner που επιβάλλεται να πιεις. Αμέτρητες τοπικές μικροζυθοποιΐες παράγουν εναλλακτικές και πολύ ενδιαφέρουσες μπίρες με τα πιο απρόβλεπτα αρώματα, όπως με γεύση και άρωμα ινδικών μπαχαρικών ή φρούτων του δάσους.\nΤυπική μπιραρία της Πράγας\nΟ επισκέπτης έχει τόσο πολλές επιλογές για μπίρα και φαγητό, όπως και για γλυκό. Γενικά, οι ντόπιοι βγαίνουν έξω από νωρίς για μπίρα και μεζεδάκια, καθώς και για καφέ και γλυκό σε πανέμορφους χώρους, όπως το Obecní Dům, το καφέ του Δημοτικού Μεγάρου. Σε μια πανέμορφη art nouveau σάλα σερβίρουν εντυπωσιακά γλυκά και εξαιρετικό καφέ. Αυτή είναι μια συνήθεια των Κεντροευρωπαίων και, μόνο όταν βρεθείτε σε αυτά τα υπέροχα καφέ και δοκιμάσετε όλες αυτές τις ξεχωριστές γεύσεις, θα καταλάβετε γιατί.\nΓια να δοκιμάσετε τα σημαντικότερα πιάτα της τοπικής κουζίνας, αρκεί μια επίσκεψη στο εστιατόριο Lokál στην οδό Dlouhááá 33. Το εστιατόριο έχει πέντε υποκαταστήματα και το συγκεκριμένο είναι η πιο παλιά παμπ της πόλης. Κάθε μέρα είναι γεμάτο κυρίως από ντόπιους που πίνουν απίστευτες ποσότητες τοπικής μπίρας. Όσο για το φαγητό: μοσχαράκι σιγομαγειρεμένο με λαρδί με μουστάρδα και μυρωδικά και σερβιρισμένο με ντάμπλινγκς ατμού, ξινή κρέμα και φρούτα του δάσους, χοιρινό μαγειρεμένο με μπίρα και πάπρικα, λουκάνικο από δύο είδη κρέατος με καυτερή μουστάρδα και φρέσκο τριμμένο χορσράντις, χοιρινό κότσι με σάλτσα από φρούτα του δάσους, κρεατόσουπα μέσα σε καρβελάκι. Τα γλυκά είναι πολύ απλά και διαφορετικά από αυτά που ξέρουμε. Για παράδειγμα, οι τηγανητές κροκέτες πατάτας φτιαγμένες από πουρέ και ζάχαρη, που τις σερβίρουν με άχνη ζάχαρη και παπαρουνόσπορο, μια αφράτη κούφια βάφλα με άγλυκη σαντιγί και κρέπες ψιλοκομμένες στο τηγάνι με παγωτό και σάλτσα από μαρμελάδα φρούτων.\nΤο καφέ του Δημοτικού Μεγάρου (iStock/Ideal Image)\nΗ Πράγα είναι κοντινός και οικονομικός σχετικά προορισμός και αξίζει περισσότερες από μία επισκέψεις. Η πόλη μετά τη Βελούδινη Επανάσταση του 1989 έγινε πιο εξωστρεφής και είναι πλέον παγκόσμιος προορισμός, συγκεντρώνοντας επισκέπτες από όλο τον κόσμο. Η μοναδική της ομορφιά μαζί με τις ατελείωτες γαστρονομικές επιλογές είναι ο λόγος για τον οποίο είναι τόσο αγαπητή και τόσο δημοφιλής.\n1,5 κιλό μοσχαρίσιο κρέας (νουά ή σπαλομύτα) σε ενιαίο κομμάτι\nΣοτάρετε το κρέας στο βούτυρο σε δυνατή φωτιά γυρνώντας το από όλες τις πλευρές. Αλατοπιπερώστε το, βάλτε το σε μια γάστρα με 1,5 λίτρο ζωμό και μαγειρέψτε το στους 180ο C για 2 ώρες. Στην ίδια κατσαρόλα που σοτάρατε το κρέας, ρίξτε τα κρεμμύδια και τα καρότα και, όταν μαλακώσουν, προσθέστε το ξίδι, τη ζάχαρη, λίγο αλάτι, θυμάρι, μουστάρδα και τον υπόλοιπο ζωμό. Μαγειρέψτε για 10 λεπτά και πολτοποιήστε τη σάλτσα. Αν είναι πολύ ρευστή, μπορείτε να τη δέσετε με 1-2 κουταλάκια κορνφλάουρ διαλυμένα σε 3-4 κουταλιές νερό. Όταν μαγειρευτεί και το κρέας, κόψτε το σε φέτες και σερβίρετέ το με τη σάλτσα. Συνοδέψτε το με φέτες βραστού ψωμιού (η συνταγή ακολουθεί).\nΠαραδοσιακά, οι Τσέχοι περνάνε λωρίδες από χοιρινό λαρδί στο κρέας όταν είναι άπαχο, για να το κάνουν πιο ζουμερό και νόστιμο.\nKnedlíky (βραστό ψωμί)\nΓια 4 φραντζολάκια\n4 γρ. ξηρή μαγιά (μισό φακελάκι)\nΑνακατέψτε σε ένα μπολ το γάλα με το αυγό, τη ζάχαρη, το αλάτι και τη μαγιά. Ρίξτε το αλεύρι και ζυμώστε. Αφήστε τη ζύμη να ξεκουραστεί για 1 ώρα και μετά χωρίστε τη σε 4 μέρη. Πλάστε 4 μικρά στενόμακρα φραντζολάκια και αφήστε τα άλλα 20 λεπτά να ξαναφουσκώσουν. Βάλτε μια μεγάλη κατσαρόλα με αρκετό νερό στην εστία. Μόλις πάρει βράση το νερό, ρίξτε προσεκτικά τα φραντζολάκια για να μη σπάσουν. Βράστε τα για 15-20 λεπτά. Στραγγίστε τα, τρυπήστε τα σε αρκετά σημεία με το πιρούνι για να φύγει ο ατμός και αφήστε τα πάνω σε μια πετσέτα για να στεγνώσουν. Κόψτε τα σε φέτες και συνοδέψτε με αυτά το μοσχαράκι Svíčková.\nKoláče (γλυκές πίτες με τυρί και μαρμελάδα)\nΓια 20 πίτες\n100 γρ. βούτυρο σε θερμοκρασία περιβάλλοντος\n150 γρ. τυρί κρέμα ή ρικότα\nΕτοιμάστε τη ζύμη: Ανακατέψτε τη μαγιά, το αυγό, το γάλα, τη ζάχαρη και το ξύσμα λεμονιού και μετά ρίξτε το βούτυρο και το αλεύρι. Ζυμώστε και σκεπάστε τη ζύμη με μια πετσέτα και αφήστε τη να ξεκουραστεί για μια ώρα. Ξαναζυμώστε τη και χωρίστε τη σε 20 μέρη. Πλάστε κάθε μέρος σε ένα στρογγυλό δίσκο και αφήστε να ξεκουραστούν για 30 λεπτά.\nΑνακατέψτε με τα χέρια σας τα υλικά για την επιφάνεια. Σε ένα άλλο μπολ ανακατέψτε το τυρί με τη ζάχαρη και το αλεύρι για τη γέμιση. Κάντε ένα άνοιγμα με τα χέρια σας σε κάθε δίσκο και βάλτε λίγη από τη γέμιση και 1 κουταλιά από το μείγμα για την επιφάνεια. Μπορείτε να προσθέσετε μαρμελάδα της αρεσκείας σας ή να παραλείψετε τη γέμιση με το τυρί και να χρησιμοποιήσετε μόνο μαρμελάδα.\nΨήστε στους 175ο C για 25 λεπτά.


Ζητώ συγνώμη που εισβάλλω σε αυτό το χώρο με κάτι που φέρνει σκέψεις θλιβερές. Πριν καιρό έχασα το νονό μου μετά από πολλά χρόνια ταλαιπωρίας με σοβαρά προβλήματα στην υγεία του. Σαν να μην έφτανε αυτό, ήμουν στην άλλη άκρη της Ευρώπης και δεν μπόρεσα να του πω το τελευταίο αντίο όπως θα ήθελα.\nΌταν χαρούμενα αγόρια πηγαίναμε σχολείο\nΜε την πινακωτή και το μήλο στην τσάντα\nΓια το μέλλον φοράγαμε ρούχα χαράς\nΤι προσδοκίες για δόξα και για φήμη!\nΜα ασταμάτητος ο χρόνος σημαδεύει την πορεία μας\nΚαι με βαρύ κεφάλι αρνούμαστε το πεπρωμένο μας\nΑντίο όνειρα της δόξας\nΑντίο κάστρα στον ουρανό\nΚοιτάζω με κουφή μνησικακία το γραφείο\nΠροσπαθώ μάταια να γλιτώσω από τη μονοτονία\nΑντίο χρόνια της νεότητας\nΓιατί, γιατί δεν ξαναγυρνάτε;\nΕίμαι ένα φθινοπωρινό φύλλο που μέσα στη θύελλα\nΘυμίζει το γκρίζο της μέρας,ο χειμώνας κορδώνεται\nΗ γυναίκα αθώα περιμένει\nΠαρέα στις μέρες μου\nΜα άδικα ψάχνει,ψάχνει\nΑγάπη,κι εσύ που έχεις χαθεί;\nΠαίρνω την πέννα και συνεχίζω να γράφω\nΚάνω ένα λεκέ από μελάνι μου τρέμουν τα δάχτυλα\nΚαλύτερα να ξεχάσεις τις μνήμες γέρικο κορμί μου\nΌνειρα της δόξας,αντίο...\nAddio sogni di gloria (Innocenzi)\nΟ Σπύρος που πάντα θα έχω μέσα μου ήταν ένας μαγικός άνθρωπος, γεμάτος από τις ομορφιές της ζωής. Αυτός μου έμαθε τα πρώτα ταχυδακτυλουργικά τρίκ. Λαχταρούσα να πάω σπίτι του να δω τι μου ετοιμάζει! Αυτός μου έμαθε τη μουσική και το θέατρο. Μαζί καθόμασταν στον καναπέ και δακρύζαμε όταν πρωτοάκουσα το παραπάνω τραγούδι, ένα παραδοσιακό ιταλικό. Θυμάμαι τα τριξίματα του δίσκου ένα προς ένα, όπως και το σφίξιμο στο στήθος από το πάθος της μουσικής όταν γύρισα και τον ρώτησα "Να το ξαναπαίξω;".\nΓι’ αυτό μη με κακίζετε. Δεν είναι θλίψη και κλάμα αυτό το τραγούδι. Είναι το "καλό κατευώδιο", το αντίο για το ταξίδι που όλοι κάνουμε κάποια στιγμή. Οι αναμνήσεις από τα ωραία της ζωής, που κι ας μας λείπουν, ξέρουμε ότι τα ζήσαμε. Αν μπορούν οι ήχοι ενός βιολιού να γεμίσουν ασφυκτικά ένα δωμάτιο, αν μπορεί η μουσική να πετάξει σαν πουλί ως τον ουρανό, αν μπορεί ένας άνθρωπος να ζει για πάντα μέσα σε ένα δάκρυ, τότε αξίζει να ζούμε γιατί όλα είναι δυνατά.\nposted by zabelos at 9:00 AM\nΣυμμερίζομαι τη θλίψη σου για την απώλεια του νονού σου.


Μαστίγιο και καρότο από το ΕΛΚ στον Σαμαρά - kalymniansvoice.com\nΠαρασκευή, 24 Ιουν 2011 - 12:23:30\nΜαστίγιο και καρότο από το ΕΛΚ στον Σαμαρά\nΗ εκ Βρυξελλών πληροφορία το πρωί της Πέμπτης ήθελε τους ηγέτες του Ευρωπαϊκού Λαϊκού Κόμματος αφενός να κορυφώνουν τη πίεση στον Αντώνη Σαμαρά «να βάλει πλάτη» για να περάσει με άνεση το Μεσοπρόθεσμο και, αφετέρου, να εμφανισθούν πρόθυμοι να τον διευκολύνουν «με κάποιες βελτιώσεις» στο περιεχόμενό του.\nΕπιβεβαιώθηκε και ως προς τα δύο σκέλη. Στην τρίωρη συνάντηση κορυφής του ΕΛΚ ο αρχηγός της ΝΔ ήταν... το βασικό μενού, ενώ στη διάρκειά της αναρτήθηκε δημοσίευμα στην ιστοσελίδα του Spiegel Online που τον αποκαλούσε... «μπαμπούλα της Ευρώπης». Η Αγκελα Μέρκελ ωστόσο τον ρώτησε «με ποιες βελτιώσεις θα ήταν ικανοποιημένος», αλλά στο άκουσμα των φορολογικών αντιμέτρων ανέλαβε ο Ζοζέ Μπαρόζο να απαντήσει αρνητικά.\nΑλληλέγγυοι οι ομοιοπαθείς\nΣύμφωνα με τους επιτελείς του κ. Σαμαρά, οι «αδελφοί» κεντροδεξιοί ηγέτες εκ Πορτογαλίας, Ιρλανδίας, Ισπανίας και Ουγγαρίας εμφανίσθηκαν αλληλέγγυοι με τη ΝΔ, ενώ τα πιο ισχυρά «χτυπήματα» προήλθαν από Γερμανία, Φινλανδία και Πολωνία.\nΟ ίδιος ο κ. Σαμαράς στη δήλωση που έκανε μετά τη λήξη της... εφιαλτικής ευρωσυνάντησης, «φωτογράφισε» το κλίμα με τη φράση: «Ακούστηκαν διαφορετικές προσεγγίσεις. Παρέμεινα στην άποψη μου ως το τέλος. Κάποιοι καταλάβαιναν ότι έχουμε δίκιο. Οι περισσότεροι επέμειναν στις δικές τους. Κριτής όλων μας είναι ο ελληνικός λαός»...\nΤο πρόγραμμα απέτυχε\nΟ ίδιος, τους επανέλαβε ότι συμφωνεί με τους στόχους και με τα μέσα δημοσιονομικής εξυγίανσης –δηλαδή την εξάλειψη του ελλείμματος, τον περιορισμό του χρέους, τη μείωση της κρατικής σπατάλης και τις διαρθρωτικές αλλαγές. «Αυτά όλα τα έχουμε προτείνει, τα έχουμε στηρίξει και εξακολουθούμε να τα στηρίζουμε», τόνισε. Και επέμεινε στη διαφωνία του με το μίγμα της πολιτικής που έχει, ήδη, οδηγήσει σε βαθιά και παρατεταμένη ύφεση, έχει παραλύσει την Οικονομία και έχει ακυρώσει το πρόγραμμα εξυγίανσης, αφού όλα τα αποτελέσματά του βρίσκονται πια πολύ μακριά από τους στόχους.\n«Τι θα κάνεις αν γίνεις πρωθυπουργός;»\nΠαρά το ασφυκτικό πρέσιγκ οι κεντροδεξιοί ηγέτες δεν υποτίμησαν τη δημοσκοπική ανατροπή υπέρ της ΝΔ - όπως καταγράφουν οι τέσσερις τελευταίες μετρήσεις. Είναι χαρακτηριστική η παρέμβαση του Φινλανδού πρωθυπουργού ο οποίος, όταν διαπιστώθηκε πια ότι ο κ. Σαμαράς παρέμενε ανυποχώρητος, τον ρώτησε τι προτίθεται να εφαρμόσει εάν εκλεγεί πρωθυπουργός –για να λάβει την απάντηση «το πρόγραμμά μου».\nΑυτή η παρέμβαση εξηγεί –κατά τους γαλάζιους επιτελείς– και την ένταση της πίεσης, καθώς, όπως λένε, δεν αφορά μόνο στη διευκόλυνση της σημερινής κυβέρνησης («να ψηφισθεί άνετα το πρόγραμμα») αλλά, κυρίως, στην τήρηση των όρων μετά από μία κυβερνητική αλλαγή («να υλοποιηθεί»).\nΟι φήμες περί αποπομπής\nΝα σημειωθεί ότι το ΕΛΚ διέψευσε φήμες που κυκλοφόρησαν (εντός συνόρων) χθες, σύμφωνα με τις οποίες υπήρχαν σκέψεις αποπομπής της ΝΔ από τους κόλπους του στην περίπτωση που δεν άλλαζε στάση ο κ. Σαμαράς...


Η μελέτη του ΙΟΒΕ για την τριτοβάθμια εκπαίδευση - Star.gr\nΕΛΛΑΔΑ Τετάρτη, 5 Ιουλίου 2017, 19:23\nΑποκαλυπτική έρευνα: Χωρίς δουλειά το 36% των πτυχιούχων-Οι 6 στους 10 που εργάζονται, αμείβονται με μισθούς πείνας\nΗ μελέτη του ΙΟΒΕ που δείχνει την αναποτελεσματικότητα και την αστοχία στη λειτουργία της\nΜπορεί να βρισκόμαστε στο έτος 2017, αλλά η τριτοβάθμια εκπαίδευση στην Ελλάδα μυρίζει… ναφθαλίνη.\nΜελέτη που παρουσιάστηκε από τον ΙΟΒΕ (Ίδρυμα Οικονομικών και Βιομηχανικών Ερευνών) με τίτλο: «Η Τριτοβάθμια Εκπαίδευση στην Ελλάδα: Επιπτώσεις της κρίσης και προκλήσεις», καταγράφει την επίδραση και τις επιπτώσεις της οικονομικής κρίσης και της διαχείρισής της στην τριτοβάθμια εκπαίδευση, ενώ περιέχει μια σειρά από ευρήματα τα οποία καταδεικνύουν στοιχεία σημαντικής αναποτελεσματικότητας και αστοχίας στη λειτουργία της τριτοβάθμιας εκπαίδευσης και την ανάγκη μιας κατάλληλα σχεδιασμένης και τολμηρής παρέμβασης στο θεσμικό πλαίσιο που δεν θα στρέφεται προς το παρελθόν αλλά το μέλλον.\nΜερικά από τα κυριότερα συμπεράσματα στα οποία καταλήγει το ΙΟΒΕ, είναι (μεταξύ άλλων), πως αυξάνεται συνεχώς ο αριθμός των νεοεισερχόμενων φοιτητών, την στιγμή που μεγάλος αριθμός φοιτητών δεν ολοκληρώνει τις σπουδές.\nΠαράλληλα, έχει διπλασιαστεί ο αριθμός των διδακτορικών φοιτητών, ενώ υψηλότερο είναι το ποσοστό απασχόλησης σε όσους έχουν μεταπτυχιακό ή διδακτορικό.\nΤο χειρότερο όλων, είναι πως το 36% των πτυχιούχων είναι χωρίς δουλειά, ενώ όσοι εργάζονται αμείβονται με μισθούς πείνας.\nΔΙΑΒΑΣΤΕ ΠΑΡΑΚΑΤΩ ΑΝΑΛΥΤΙΚΑ ΤΑ ΕΥΡΗΜΑΤΑ ΤΟΥ ΙΟΒΕ:\n· Ο αριθμός των νεοεισερχόμενων φοιτητών στα πανεπιστήμια συνέχισε να αυξάνεται και μετά την κρίση (αύξηση κατά 19% μεταξύ 2008-2015).\n· Με βάση τον αριθμό των φοιτητών, η Ελλάδα κατατάσσεται μεταξύ των πλέον ανοικτών συστημάτων ανώτατης εκπαίδευσης διεθνώς.\n· Ωστόσο, μεγάλος αριθμός φοιτητών δεν ολοκληρώνει έγκαιρα τις σπουδές του. Ενδεικτικά, σε 7 πανεπιστημιακά ιδρύματα, από όσους εισήχθησαν το 2004 μόνο το 68% του συνόλου είχε ολοκληρώσει τις σπουδές του, 12 χρόνια αργότερα (το 2016).\n· Μετά την κρίση, το διδακτικό προσωπικό των πανεπιστημίων μειώθηκε κατά 19,2% συνολικά μεταξύ 2009-2015, ιδιαίτερα εξαιτίας της μεγάλης μείωσης του βοηθητικού εκπαιδευτικού προσωπικού (μείωση 49% έναντι 11% του τακτικού προσωπικού).\n· Από το 2005 στα ΤΕΙ, ο αριθμός των μεταπτυχιακών φοιτητών αυξήθηκε ραγδαία. Στα πανεπιστήμια, μεταξύ 2002-2015 τριπλασιάστηκαν, αν και ο ρυθμός αύξησης επιβραδύνθηκε μετά το 2008 (από 88% μεταξύ 2002-2007 σε 40% μεταξύ 2009-2015).\n· Ο αριθμός των διδακτορικών φοιτητών μεταξύ 2000-2015 διπλασιάστηκε, με μικρή αύξηση του ποσοστού των γυναικών. Ως προς τον αριθμό των υποψηφίων διδακτόρων στο πληθυσμό, η Ελλάδα κατατάσσεται μεταξύ των υψηλότερων στην Ευρώπη. Ο ρυθμός αύξησης, όμως, επιβραδύνθηκε μετά την κρίση, καθώς από 51% μεταξύ 2000-2007 μειώθηκε σε 10% μεταξύ 2008-2015.\n· Η συνολική χρηματοδότηση έχει μειωθεί σημαντικά (24% μεταξύ 2010-2014), ύστερα από μια περίοδο μεγάλης αύξησης (150% μεταξύ 2001-2009). Η μείωση αυτή είναι μικρότερη της μείωσης του συνόλου της Γενικής Κυβέρνησης μετά το 2010 (31%) αλλά μεγαλύτερη από την αντίστοιχη μείωση του συνόλου της εκπαίδευσης (20%).\n· Ως ποσοστό του ΑΕΠ, η συνολική δαπάνη τριτοβάθμιας εκπαίδευσης στην Ελλάδα κατατάσσεται, το 2015, ελαφρώς πάνω από το μέσο όρο της Ευρωπαϊκής Ένωσης και της Ευρωζώνης (0,9% έναντι 0,7, και 0,8 αντίστοιχα), λόγω και της μεγάλης μείωσης του ΑΕΠ. Η δαπάνη όμως στο σύνολο της εκπαίδευσης, ως % του ΑΕΠ, στην Ελλάδα (4.3%) υπολείπεται του μέσου όρου της ΕΕ-28 (4.9%) και της Ευρωζώνης (4,7%).\n· Οι ίδιοι πόροι των ιδρυμάτων του πανεπιστημιακού τομέα της ανώτατης εκπαίδευσης, που προέρχονται κυρίως από τις ερευνητικές και εκπαιδευτικές δραστηριότητές τους, σημείωσαν σημαντική αύξηση (47% μεταξύ 2011 και 2015). Αντίθετα, σημαντικές ζημιές σημειώθηκαν στη διαχείριση της περιουσίας των ΑΕΙ.\n· Η Ελλάδα υστερεί από τον μέσο όρο της ΕΕ στις δαπάνες για Έρευνα και Ανάπτυξη (Ε&Α) (2% ως ποσοστό του ΑΕΠ). Ιδιαίτερα σημαντική είναι η υστέρηση αυτών των δαπανών στον επιχειρηματικό τομέα (0,28% έναντι 1,3% του ΑΕΠ στην ΕΕ το 2014). Η υστέρηση σε σχέση με τον μέσο όρο της ΕΕ-28 περιορίζεται σε 0,10 ποσοστιαίες μονάδες του ΑΕΠ όταν η σύγκριση περιορίζεται στον τομέα της ανώτατης εκπαίδευσης.\n· Όσον αφορά τις επιστημονικές δημοσιεύσεις, μετά από μια περίοδο συνεχούς αύξησής τους, παρατηρείται επιβράδυνση του ρυθμού ανόδου από το 2009 και πτώση από το 2013. Από την άλλη πλευρά, συνεχίζεται η άνοδος του αριθμού αναφορών (ταχύτερα από τις χώρες της ΕΕ και του ΟΟΣΑ), ενώ βελτιώνονται και οι επιδόσεις της χώρας σε όρους σχετικού δείκτη απήχησης, συγκλίνοντας με τις χώρες της ΕΕ και του ΟΟΣΑ.\n· Ορισμένα μόνο ελληνικά ΑΕΙ έχουν αξιοποιήσει τις δυνατότητες των νέων τεχνολογιών στην ανώτατη εκπαίδευση (e-learning) ενώ ακόμα λιγότερο έχουν αξιοποιηθεί οι δυνατότητες των ανοικτών διαδικτυακών μαθημάτων (MOOCs) με πιστοποίηση της μάθησης.\n· Από τα 2,04 εκατ. πληθυσμό με τριτοβάθμια εκπαίδευση, το 63% (ή 1,3 εκατ. άτομα) εργάζονται, το 13% (ή 274 χιλ. άτομα) είναι άνεργοι και το υπόλοιπο 24% (ή 484 χιλ. άτομα) δεν είναι οικονομικά ενεργοί (αποτελούν δηλ. τους συνταξιούχους ή άτομα που δεν αναζητούν εργασία). Από τα 3,7 εκατ. εργαζομένους το 2016, οι 1,3 εκατ. (ή 35% του συνόλου) έχουν πτυχίο ή μεταπτυχιακές σπουδές στην τριτοβάθμια εκπαίδευση, ενώ ίδιος σχεδόν είναι ο αριθμός των εργαζομένων με λυκειακή εκπαίδευση (1,28 εκατ. ή 34%).\n· Tο υψηλότερο ποσοστό απασχόλησης (δηλαδή το ποσοστό του πληθυσμού εργάσιμης ηλικίας που απασχολείται) καταγράφεται στα άτομα με μεταπτυχιακές σπουδές ή διδακτορικό (79%), ενώ στους απόφοιτους πανεπιστημίων ή ΤΕΙ οι οποίοι κατέχουν μόνο πρώτο πτυχίο το αντίστοιχο ποσοστό ήταν χαμηλότερο κατά 18 ποσοστιαίες μονάδες το 2016.\n· Ωστόσο, το μερίδιο των ανέργων με τριτοβάθμια εκπαίδευση (στο σύνολο των ανέργων) σημείωσε τη μεγαλύτερη άνοδο (από 14,7% το 2001 σε 24,6% το 20016). Η αύξηση του αριθμού των αποφοίτων τριτοβάθμιας εκπαίδευσης τα τελευταία χρόνια δεν συνοδεύτηκε από αντίστοιχη αύξηση της ικανότητας απορρόφησής τους στην αγορά εργασίας, εντείνοντας την μεταξύ τους αναντιστοιχία.\n· Το μεγαλύτερο ποσοστό πτυχιούχων είναι απόφοιτοι του πεδίου Κοινωνικών – Οικονομικών και Νομικών επιστημών (615,3 χιλ. ή 30,1%) και ακολουθούν οι απόφοιτοι στην κατηγορία Μηχανολογία -Βιομηχανία - Κατασκευές οι οποίοι ανήλθαν σε 320,6 χιλ. ή 15,7% στο σύνολο των αποφοίτων τριτοβάθμιας εκπαίδευσης.\n· Τα υψηλότερα ποσοστά απασχόλησης το 2016 καταγράφονται στους αποφοίτους Υγείας και στους απόφοιτους σχολών πληροφορικής (71% και 69% αντίστοιχα). Στους αποφοίτους στο πεδίο σπουδών Βιομηχανία - Κατασκευές το ποσοστό ήταν σχεδόν αντίστοιχο με εκείνο για το σύνολο των εργαζόμενων με τριτοβάθμια εκπαίδευση (65%), σε αντίθεση με το ποσοστό απασχόλησης στους αποφοίτους Κοινωνικών - Οικονομικών - Νομικών σπουδών το οποίο κυμάνθηκε κάτω από το μέσο όρο. Διαχρονικά, το μικρότερο ποσοστό ανεργίας καταγράφεται στους αποφοίτους των επιστημών Υγείας (10,6% το 2010). Αντίθετα, το ποσοστό ανεργίας στους αποφοίτους με σπουδές στις Κοινωνικές επιστήμες - Οικονομικά - Νομική διπλασιάστηκε το 2016 σε σχέση με το 2009 (17,5%), ενώ αντίστοιχη τάση παρατηρείται και στους αποφοίτους στο ευρύτερο πεδίο σπουδών Βιομηχανία-Κατασκευές.\n· Οι περισσότεροι απόφοιτοι τριτοβάθμιας εκπαίδευσης απασχολούνται σε επιχειρήσεις του ιδιωτικού τομέα. Οι απόφοιτοι πανεπιστημίων, όμως, απασχολούνται περισσότερο σε δημόσιες υπηρεσίες (62% έναντι 28% των ΤΕΙ). Στον ιδιωτικό τομέα, το 55% των απασχολούμενων με τριτοβάθμια εκπαίδευση είναι απόφοιτοι πανεπιστημίου και το 33% απόφοιτοι ΤΕΙ. Το μεγαλύτερο μερίδιο εργαζομένων με μεταπτυχιακό ή διδακτορικό απασχολείται σε επιχειρήσεις ελεγχόμενες από το Δημόσιο και σε ΝΠΔΔ/ΝΠΙΔ. Μετά το 2009 καταγράφεται μεγάλη μείωση των απασχολούμενων στο δημόσιο τομέα (27%), σε αντίθεση με τους απασχολούμενος στον ιδιωτικό τομέα που παρατηρείται αύξηση (κατά 15%). Η αύξηση στον ιδιωτικό τομέα οφείλεται στην αύξηση των αποφοίτων πανεπιστημίων κατά 4% ενώ οι απόφοιτοι ΤΕΙ αυξήθηκαν κατά 26%.\n· Το ποσοστό απασχόλησης όσων αποφοίτησαν μετά το 2011 είναι χαμηλότερο από το σύνολο (56% έναντι 62% του συνόλου). Το ποσοστό ανεργίας ανέρχεται στο 36%, σχεδόν διπλάσιο από το σύνολο. Οι μισθολογικές απολαβές τους είναι χαμηλότερες, καθώς σχεδόν 6 στους 10 εργαζόμενους οι οποίοι έλαβαν πτυχίο τριτοβάθμιας εκπαίδευσης μετά το 2011 δηλώνουν ότι λαμβάνουν μισθό από €400 έως €800, ενώ ποσοστό 16% δηλώνει ότι αμείβεται με λιγότερα από €400.


“Generali Caring Ecosystem”: Το νέο μανιφέστο της Generali – ΕΥΡΩΑΣΦΑΛΙΣΤΙΚΗ\n“Generali Caring Ecosystem”: Το νέο μανιφέστο της Generali\nGenerali Caring Insurance Ecosystem: Ένα μανιφέστο φροντίδας και προστασίας από την Generali.\nΤο νέο μανιφέστo με τίτλο “Generali Caring Ecosystem” παρουσιάζει σε Πελάτες και Συνεργάτες της η εταιρεία, εγκαινιάζοντας μία νέα εποχή φροντίδας και προστασίας. Βασισμένο στο στρατηγικό της στόχο να αποτελεί τον Δια Βίου Εταίρο όσων την εμπιστεύονται, η Generali σχεδίασε ένα μοντέλο ασφάλισης 360°, όπου:\nυπηρεσίες, που εκτείνονται πέρα από τον χώρο της ασφάλισης,\nαλληλοεπιδρούν παρέχοντας μία συνολική λύση που απαντά σε κάθε σύγχρονη ανάγκη. Το νέο ολιστικό μοντέλο λειτουργίας της Generali, αξιοποιεί την τεχνολογία για να ενσωματώσει λύσεις, που ανταποκρίνονται στις ανάγκες των Πελατών και των Συνεργατών της υπό μία ενιαία αξία, τη φροντίδα.\nΤΑΧΥΤΗΤΑ & ΠΡΟΣΒΑΣΗ\nΗ Generali θέτει αξιολογικά κριτήρια κατά τον σχεδιασμό των προγραμμάτων της, ώστε να παρέχει στους πελάτες της ολοκληρωμένες και ευέλικτες ασφαλιστικές λύσεις που απαντούν στις ανάγκες τους για κάλυψη, ασφάλεια και προσωποποιημένη εξυπηρέτηση. Παράλληλα, καθιστά τις λύσεις αυτές ακόμη πιο αποδοτικές με ψηφιακά εργαλεία και εφαρμογές- apps, που επιταχύνουν και διευκολύνουν τις διαδικασίες εξυπηρέτησης των αιτημάτων τους, σε όλα τα στάδια της ασφαλιστικής τους διαδρομής.\nΕγκαινιάζοντας μία νέα αποχή στην ασφάλιση, η οποία δε σχετίζεται με τον κίνδυνο αλλά δημιουργεί αξία στην καθημερινή ζωή των πελάτων, η Generali προάγει την πρόληψη και την ευεξία. Ταυτόχρονα, προσφέρει εφαρμογές και περιεχόμενο προορισμένα να δίνουν συμβουλές, προσωποποιημένα κίνητρα για την ενεργή διαχείριση της υγείας τους και πρακτικές, που μπορούν να εφαρμοστούν σε μικρή ή σε μεγάλη κλίμακα για μια καλύτερη ποιότητα ζωής σε όλα τα επίπεδα. Χαρακτηριστικά της πρόληψης και της προστασίας ενσωματώνονται σε διαφορετικά επίπεδα κάλυψης και διαφορετικές κατηγορίες καλύψεων, σε όλα τα προγράμματα και τις υπηρεσίες της.\nΔιευρύνοντας συνεχώς τις παροχές της προς τους πελάτες, η Generali συνάπτει συνεργασίες με εξειδικευμένους παρόχους από διαφορετικούς κλάδους και παρέχει, όχι απλώς ασφαλιστική κάλυψη, αλλά πρόσβαση σε έναν κόσμο υπηρεσιών ευ ζην και υγείας. Μέσω του νέου οικοσυστήματος της Generali ο καταναλωτής δεν αντιμετωπίζεται μονοδιάστατα αλλά ολιστικά. Η εξυπηρέτηση και οι υπηρεσίες δε σταματούν στην αγορά μίας ασφαλιστικής κάλυψης, αλλά ακολουθούν τον πελάτη σε διαφορετικές φάσεις της ζωής του και της επαφής του με την εταιρεία. Με στόχο να κάνει την εμπειρία του πελάτη πιο ευχάριστη και λειτουργική, εμπλουτίζει το οικοσύστημα με υπηρεσίες, που εκτείνονται πέρα από την ασφαλιστική κάλυψη ή απορρέουν από την αρχική ανάγκη. Για παράδειγμα, δεν περιορίζεται στην παροχή ενός δικτύου γιατρών, αλλά διευκολύνει την πρόσβαση σε αυτό μέσα από την παροχή ψηφιακών εργαλείων τηλεϊατρικής. Δεν παρέχει μόνο νοσοκομειακή κάλυψη, αλλά λαμβάνει υπόψη πώς επηρεάζει αυτό το γεγονός την καθημερινότητα του πελάτη και παρέχει δυνητικές λύσεις για να τον διευκολύνει.\nΦΡΟΝΤΙΔΑ ΓΙΑ ΤΟΥΣ ΣΥΝΕΡΓΑΤΕΣ\nΗ εταιρεία, έχοντας επενδύσει σημαντικά σε σύγχρονη υλικοτεχνική υποδομή και σε ψηφιακά τεχνολογικά εργαλεία, έχει ψηφιοποιήσει την πλειοψηφία των ενεργειών, που σχετίζονται τόσο με τη διαδικασία ασφάλισης όσο και με την ενεργοποίηση των ασφαλιστικών καλύψεων για τους πελάτες. O Ασφαλιστικός Σύμβουλος έχει τη δυνατότητα να ολοκληρώσει πολλαπλές εργασίες, εξυπηρετώντας το σύνολο των πελατών του, μέσα από το e-γραφείο που του προσφέρει το ψηφιακό περιβάλλον του OneView. Mε τη βοήθεια της Generali ο Ασφαλιστικός Σύμβουλος έχει πρόσβαση σε τεχνολογικά εργαλεία αιχμής, που διευκολύνουν την καθημερινή του εργασία και δίνουν ώθηση στην παραγωγικότητά του.\nΠΟΙΟΤΗΤΑ & TAXYTHTA ΕΞΥΠΗΡΕΤΗΣΗΣ\nΈχοντας επενδύσει επί μακρό χρονικό διάστημα στον ψηφιακό και οργανωσιακό της μετασχηματισμό, η Generali κατάφερε να απλοποιήσει χρονοβόρες γραφειοκρατικές διαδικασίες. Με την εισαγωγή end-to-end ψηφιακών διαδικασιών όπως το e-policy απλουστεύει και επιταχύνει όλα τα στάδια έκδοσης ασφαλιστηρίου. Έτσι, παρέχει μία seamless εμπειρία εξυπηρέτησης στον πελάτη και επιτρέπει στον Συνεργάτη να αφοσιωθεί στον συμβουλευτικό του ρόλο. Επίσης, χάρη στη δημιουργία ψηφιακών εργαλείων διαχείρισης, τα οποία παρέχει δίνει τη δυνατότητα στο Συνεργάτη να ανταποκρίνεται άμεσα, 24/7 στα αιτήματα των πελατών από όπου κι αν βρίσκεται και να παρακολουθεί την πορεία των αιτημάτων τους. Η εξυπηρέτηση επιταχύνεται, η ικανοποίηση του πελάτη αυξάνεται και το αίσθημα εμπιστοσύνης και αξιοπιστίας προς τον Ασφαλιστικό Σύμβολο ενισχύεται.\nΌπως τονίζει ο CEO της Generali, Πάνος Δημητρίου: «Σε έναν αβέβαιο και ταχέως εναλλασσόμενο κόσμο η απλότητα και η ενσυναίσθηση είναι τα χαρακτηριστικά που κάνουν την Generali να ξεχωρίζει. Ως ένας Lifetime Partner, που δεν δίνει απλώς μία υπόσχεση να είναι δίπλα στους ασφαλισμένους τη στιγμή ενός δυσάρεστου συμβάντος, αλλά αποτελεί συνοδοιπόρος σε κάθε τους βήμα και τους βοηθά να ζήσουν μια καλύτερη ζωή. Η καθημερινή μας προσπάθεια εστιάζει στο να είμαστε «απλοί κι έξυπνοι» στην προσέγγιση μας και στις διαδικασίες μας, σε έναν κόσμο σύνθετο κι απαιτητικό. Να συνδυάζουμε την τεχνολογική καινοτομία με τη φροντίδα και την εξατομικευμένη συμβουλευτική, μέσα από ένα δίκτυο επαγγελματιών ασφαλιστικών συμβούλων και να απαντάμε στις προκλήσεις που αναδύονται κάθε μέρα, ενσωματώνοντας την πρόληψη και την ουσιαστική φροντίδα σε κάθε μας υπηρεσία».


Μπόρις Τζόνσον: «Θα κινήσουμε γη και ουρανό» για να φύγουν από το Αφγανιστάν όσοι έμειναν πίσω - Newsbeast\nΜπόρις Τζόνσον: «Θα κινήσουμε γη και ουρανό» για να φύγουν από το Αφγανιστάν όσοι έμειναν πίσω\n«Οι αρχές των Ταλιμπάν κατάλαβαν ότι ήταν αναγκαίο να επιτρέψουν την ασφαλή διέλευση των Αφγανών»\nΟ πρωθυπουργός της Βρετανίας Μπόρις Τζόνσον διαβεβαίωσε απόψε ότι θα κάνει ό,τι είναι δυνατόν για να βοηθήσει ανθρώπους στο Αφγανιστάν οι οποίοι δικαιούνται να μετεγκατασταθούν αλλά οι βρετανικές ένοπλες δυνάμεις αδυνατούν να τους απεγκλωβίσουν από το αεροδρόμιο της Καμπούλ.\nΟ Βρετανός πρωθυπουργός πιστεύει, όπως είπε, ότι οι αρχές των Ταλιμπάν κατάλαβαν ότι ήταν αναγκαίο να επιτρέψουν την ασφαλή διέλευση των Αφγανών που δικαιούνται να εγκατασταθούν σε χώρες της Δύσης, έπειτα από 20 χρόνια πολέμου, όπως μεταδίδει το ΑΠΕ ΜΠΕ.\n«Αν (οι Ταλιμπάν) θέλουν να έχουν κάποια σχέση μαζί μας, τότε η ασφαλής διέλευση αυτών των ανθρώπων είναι υψίστης σημασίας», τόνισε.\nΗ Βρετανία έχει απομακρύνει μέχρι στιγμής περισσότερους από 13.000 Αφγανούς και Βρετανούς πολίτες μέσω του αεροδρομίου της Καμπούλ.\nΝωρίτερα, το υπουργείο Άμυνας διεμήνυσε ότι δεν θα δεχτεί άλλους ανθρώπους στις επόμενες πτήσεις από την Καμπούλ, πέραν αυτών που βρίσκονταν ήδη μέσα στο αεροδρόμιο, αφού ο στρατός έκλεισε το κέντρο διεκπεραίωσης και μπήκε στην τελική φάση της εκκένωσης.\nΥπενθυμίζεται πως ο απολογισμός των θυμάτων της χθεσινής τρομοκρατικής επίθεσης στην Καμπούλ περιλαμβάνει τρεις Βρετανούς.


H Interkiosk στηρίζει «To Χαμόγελο του Παιδιού»\nΣτη δύσκολη συγκυρία που διανύουμε, η Interkiosk συμβάλει στο έργο και στις δράσεις που πραγματοποιεί «Το Χαμόγελο του Παιδιού» για κάθε παιδί και την οικογένειά του στην Ελλάδα.\nΈτσι προσφέρει, 7.500 τεμάχια, σνακ – συγκεκριμένα τις υγιεινές ρυζογκοφρέτες της Benlian Food – προκειμένου αυτά, να διατεθούν σε συνανθρώπους μας που έχουν ανάγκη.\nΑξίζει να σημειωθεί ότι, «Το Χαμόγελο του Παιδιού», στήριξε πέρυσι μέσα από το σύνολο των δράσεων και των υπηρεσιών του, περισσότερα από 100.000 παιδιά και τις οικογένειές τους σε πανελλαδικό επίπεδο, λαμβάνοντας βοήθεια από ιδιώτες και επιχειρήσεις. Μάθετε περισσότερα εδώ.\nFiled Under: Εφημερίδες Tagged With: «Το Χαμόγελο του Παιδιού», Interkiosk


Πώς πρέπει να είναι η επόμενη ημέρα; - Ειδήσεις - νέα - Το Βήμα Online\nΠώς πρέπει να είναι η επόμενη ημέρα;\nΝησιά αποκλεισμένα χωρίς γιατρό και φάρμακα, απλήρωτοι γιατροί, θέσεις που μένουν μήνες κενές, φάρμακα που εξαφανίζονται, Μονάδες Εντατικής που κλείνουν...\n7 Ιουνίου 2013, 13:28 Ενημερώθηκε: 9 Ιουνίου 2013, 05:45\nΝησιά αποκλεισμένα χωρίς γιατρό και φάρμακα, απλήρωτοι γιατροί, θέσεις που μένουν μήνες κενές, φάρμακα που εξαφανίζονται, Μονάδες Εντατικής που κλείνουν…\nΗ δημόσια υγεία είναι επένδυση στην ανάπτυξη, στην επιστήμη και στον πολιτισμό. Μα πάνω από όλα είναι σεβασμός της Πολιτείας προς τον άνθρωπο: τον κάθε άνθρωπο που γεννήθηκε και μεγάλωσε σ’ αυτή τη χώρα, τον κάθε οδοιπόρο που φιλοξενείται σ’ αυτή τη χώρα. Κάθε ουσιαστική μεταρρύθμιση του συστήματος Υγείας πρέπει να ξεκινά από την τεχνογνωσία και τη σύγκλιση των δυνάμεων όλων των αρμοδίων φορέων σε μία στόχευση: τη διατήρηση κάθε πολίτη της Ελλάδας υγιούς.\nΘέτοντας τα θεμέλια για μια τέτοια Εθνική Πολιτική Πρόληψης, έχουμε τη δυνατότητα να παρέχουμε στους πολίτες ένα κατάλληλο πλαίσιο υπηρεσιών πρωτογενούς πρόληψης που θα διατηρεί υγιείς τους πολίτες και ένα πλαίσιο υπηρεσιών δευτερογενούς πρόληψης που μέσα από την έγκαιρη και έγκυρη προσυμπτωματική διάγνωση θα προλαμβάνει και θα αναχαιτίζει τις ασθένειες στα αρχικά τους στάδια προτού προχωρήσουν.\nΠαράλληλα, προκειμένου να μειώσουμε τις δαπάνες Υγείας, προτεραιότητά μας πρέπει να είναι μια πολιτική εξορθολογισμού και ελεγκτικών μηχανισμών σε όλα τα επίπεδα, με σταθερή χρηματοροή και κεντρικό έλεγχο στις προμήθειες και στους προμηθευτές όλης της χώρας. Μια πολιτική που με την κατάλληλη τεχνογνωσία θα προσαρμόζει τις δευτεροβάθμιες και τριτοβάθμιες δομές Υγείας στις ανάγκες του πληθυσμού. Μια πολιτική που θα κατοχυρώνει έναν αξιόπιστο Υγειονομικό Χάρτη ανά ειδικότητα και θα αποτελεί εργαλείο στην εύρεση θέσεων εργασίας βάσει των σημερινών αναγκών, τη στιγμή που ολόκληρα νησιά μένουν χωρίς κανέναν γιατρό και η ιατρική ανεργία στην Αθήνα ανέρχεται στο 26%.\nΠροτεραιότητά μας πρέπει να είναι η αναδιάρθρωση του συστήματος Υγείας που θα προσδιορίζει ξεκάθαρα το πλαίσιο άσκησης της περίθαλψης, καθώς και τη συμμετοχή του ασφαλισμένου στο φάρμακο και στις εργαστηριακές εξετάσεις βάσει εισοδήματος.\nΟι αξίες είναι διαχρονικές, οι θέσεις μας είναι σταθερές. Οι πολιτικές που πρέπει να χαραχθούν πρέπει να είναι στοχευμένες προκειμένου να εξασφαλίσουμε την ισότιμη πρόσβαση όλων των κατοίκων, όπου και αν κατοικούν. Ο εθνικός επανασχεδιασμός για την ανασυγκρότηση της Υγείας πρέπει να αρχίζει και όχι να τελειώνει από τα παραμεθόρια νησιά γιατί πρώτιστο χρέος της Πολιτείας είναι να διατηρεί υγιείς τους κατοίκους που έχουν στα χέρια τους την ασφάλεια των συνόρων μας.


Τρία ακόμη σχολεία στη Στερεά Ελλάδα θα λειτουργήσουν ως Πρότυπα ή Πειραματικά - STEREA NEWS\nΤην επέκταση του δικτύου των Πρότυπων και Πειραματικών σχολείων ανακοίνωσε το υπουργείο Παιδείας.\nΣτα 28 Πρότυπα και 34 Πειραματικά που ήδη λειτουργούσαν, από σήμερα προστίθενται άλλα 50 συνολικά νέα σχολεία που χαρακτηρίζονται ως Πειραματικά ή ως Πρότυπα, 41 και 9 αντίστοιχα. Ο συνολικός αριθμός των Πειραματικών και Πρότυπων σχολείων είναι πλέον 112.\nΑπό το σχολικό έτος 2021-2022 και στις 13 Περιφερειακές Διευθύνσεις θα λειτουργούν Πειραματικά σχολεία, και στις 10 από τις 13 και Πρότυπα.\nΣτον νέο κατάλογο των Προτύπων και των Πειραματικών Σχολείων περιλαμβάνονται πλέον το 16ο Δημοτικό Σχολείο Λαμίας που θα λειτουργήσει ως Πειραματικό, και το 5ο Γυμνάσιο Χαλκίδας (φώτο) όπως και το 1ο ΓΕΛ Χαλκίδας που θα λειτουργήσουν ως Πρότυπα.\nΔείτε τη σχετική ΥΑ με τον κατάλογο των Προτύπων και των Πειραματικών Σχολείων στο κάτωθι συνημμένο αρχείο.\nΥΑ ΥΠ. ΠΑΙΔΕΙΑΣ\nΠαναγιώτης Σιώτης: «Ξεκινώντας πάλι σε μια λάθος χρονική στιγμή τα γυμναστήρια δεν μπορούν να επιβιώσουν»


«Λαϊκά και Αιρετικά» (4/12): Γιορτή Αγίας Βαρβάρας, συνάντηση Μητσοτάκη – Ερντογάν, ΕΣΣΟ - Εφημερίδα ΛΑΟΣ Βέροια Ημαθίας\n«Λαϊκά και Αιρετικά» (4/12): Γιορτή Αγίας Βαρβάρας, συνάντηση Μητσοτάκη – Ερντογάν, ΕΣΣΟ\n04 Δεκ 2019 14:15\nΑκούστε στην εκπομπή «Λαϊκά και Αιρετικά» της Τετάρτης 4 Δεκεμβρίου 2019, με τους Ζήση Μ. Πατσίκα και Νίκο Βουδούρη:\n- Αγίας Βαρβάρας σήμερα, γιορτή και του Πυροβολικού. Αναφορά στο ομώνυμο παρεκκλήσιο της Βέροιας, αλλά και στα άλλα παρεκκλήσια που γιορτάζουν όλο τον Δεκέμβριο\n- Κρίσιμη συνάντηση Μητσοτάκη – Ερντογάν στο πλαίσιο της συνόδου χωρών μελών του ΝΑΤΟ, στο Λονδίνο. Επικίνδυνα παιχνίδια από τον «σουλτάνο»\n- «Φράκαραν» οι ΕΣΣΟ από τους πολλούς στρατεύσιμους που διέκοψαν τις αναβολές τους. Από το 2020 γίνονται 6 οι ΕΣΣΟ, ξεκινώντας από Γενάρη και ανά δίμηνο.\n- Σύλληψη ατόμου από αστυνομικούς του Τμήματος Διαχείρισης Μετανάστευσης Ημαθίας, καθώς εντοπίστηκε επί της Εγνατίας Οδού να μεταφέρει 6 άτομα, από τα οποία τα 5 δεν είχαν νόμιμα ταξιδιωτικά έγγραφα.